การวิจัยครั้งนี้มีวัตถุประสงค์เพื่อศึกษาคุณลักษณะผู้นำการเปลี่ยนแปลงของผู้บริหารสถานศึกษาขั้นพื้นฐาน  สังกัดสังกัดสำนักงานเขตพื้นที่การศึกษาชลบุรี เขต 2  และเปรียบเทียบคุณลักษณะผู้นำการเปลี่ยนแปลงของผู้บริหารสถานศึกษาขั้นพื้นฐาน สังกัดสำนักงานเขตพื้นที่การศึกษาชลบุรี เขต 2  จำแนกตามตำแหน่ง  และประเภทของสถานศึกษา  กลุ่มตัวอย่างที่ใช้ในการวิจัยได้แก่ ผู้บริหาร  จำนวน  127  คน  และครู  จำนวน  313  คน  ในโรงเรียน  สังกัดสำนักงานเขตพื้นที่การศึกษาชลบุรี เขต 2  เครื่องมือที่ใช้ในการเก็บรวบรวมข้อมูลเป็นแบบสอบถามชนิดมาตราส่วนประมาณค่า 5  ระดับ  สถิติที่ใช้ในการวิเคราะห์ข้อมูล  ได้แก่  ค่าร้อยละ  คะแนนเฉลี่ย  ค่าความเบี่ยงเบนมาตรฐาน  การทดสอบค่าที  (t-test)  แบบ  Independent Samples 
 	ผลการวิจัย พบว่า
 	1.  คุณลักษณะผู้นำการเปลี่ยนแปลงของผู้บริหารศึกษาขั้นพื้นฐาน  สังกัดสำนักงานเขตพื้นที่การศึกษาชลบุรี เขต 2  โดยรวมอยู่ในระดับมาก  เรียงตามลำดับคะแนนเฉลี่ยจากมากไปหาน้อย คือ การมีความเชื่อว่าองค์กรเป็นแหล่งเรียนรู้ที่สำคัญ  การเน้นคุณค่าของทรัพยากรมนุษย์  การมีวิสัยทัศน์  การใช้หลักการบริหารความเสี่ยง  การสื่อสารและเป็นนักฟังที่ดี  และการปฏิบัติงานให้เกิดความก้าวหน้าอย่างต่อเนื่อง
 	2.  การเปรียบเทียบคุณลักษณะผู้นำการเปลี่ยนแปลงของผู้บริหารสถานศึกษาขั้นพื้นฐาน สังกัดสำนักงานเขตพื้นที่การศึกษาชลบุรี เขต 2   จำแนกตามตำแหน่ง  และประเภทของสถานศึกษาพบว่า  แตกต่างกันอย่างไม่มีนัยสำคัญทางสถิติ
