การวิจัยครั้งนี้มีวัตถุประสงค์เพื่อศึกษาการมีส่วนร่วมในการบริหารงานบุคคลที่ส่งผลต่อประสิทธิผลของการบริหารสถานศึกษา  สังกัดองค์การบริหารส่วนจังหวัดชลบุรี  กลุ่มตัวอย่างที่ใช้ในการวิจัย  คือ  ครูในโรงเรียนสังกัดองค์การบริหารส่วนจังหวัดชลบุรี  จำนวน  140  คน  เครื่องมือที่ใช้ในการวิจัยเป็นแบบสอบถามมาตราส่วนประมาณค่า  5  ระดับ  สถิติที่ใช้ในการวิเคราะห์ข้อมูลได้แก่ ค่าเฉลี่ย ( ) ค่าเบี่ยงเบนมาตรฐาน  (S.D.)   และค่าสัมประสิทธิ์สหสัมพันธ์แบบถดถอยพหุคูณ (Stepwise  Multiple  Regression)
	ผลการวิจัยพบว่า
	1.  การมีส่วนร่วมในการบริหารงานบุคคล  สังกัดองค์การบริหารส่วนจังหวัดชลบุรี  โดยรวมอยู่ในระดับมาก  เรียงค่าเฉลี่ยจากมากไปหาน้อย  ได้แก่  ด้านการเสริมสร้างประสิทธิภาพในการปฏิบัติราชการ  ด้านวินัยและการรักษาวินัย  ด้านการวางแผนกำลังและการกำหนดตำแหน่ง  ด้านการสรรหาบรรจุแต่งตั้ง  และด้านการออกจากราชการอยู่ในระดับปานกลาง  
	2.  ประสิทธิผลของสถานศึกษา  สังกัดองค์การบริหารส่วนจังหวัดชลบุรี  โดยรวมอยู่ในระดับมาก  เรียงค่าเฉลี่ยจากมากไปหาน้อย  ได้แก่  ด้านประสิทธิภาพ  ด้านการปรับเปลี่ยน  ด้านความพึงพอใจและด้านการพัฒนา
             3.  การมีส่วนร่วมในการบริหารงานบุคคลส่งผลต่อประสิทธิผลของการบริหารงานสถานศึกษา สังกัดองค์การบริหารส่วนจังหวัดชลบุรี  สามารถพยากรณ์โดยภาพรวมได้ร้อยละ  54.70  นอกจากนี้พบว่าด้านวินัยและการรักษาวินัยและด้านการวางแผนอัตรากำลังและการกำหนดตำแหน่ง  ส่งผลต่อประสิทธิผลการบริหารสถานศึกษาและสามารถเขียนเป็นสมการพยากรณ์ในรูปของคะแนนมาตรฐานได้ดังนี้ 
 Zytot  = .357Z x4 + .236Z x1