การวิจัยครั้งนี้มีวัตถุประสงค์  เพื่อศึกษาและเปรียบเทียบพฤติกรรมการทำงานเป็นทีม         ของผู้บริหารสถานศึกษา  ในสังกัดสำนักงานเขตพื้นที่การศึกษาฉะเชิงเทรา เขต 1  จำแนกตามตำแหน่ง  ประสบการณ์ในตำแหน่ง  และขนาดโรงเรียน  กลุ่มตัวอย่างที่ใช้ในการวิจัยครั้งนี้คือ  ผู้บริหารสถานศึกษาและครูผู้สอนในสถานศึกษา  สังกัดสำนักงานเขตพื้นที่การศึกษาฉะเชิงเทรา  เขต 1  จำนวน  451  คน   เครื่องมือที่ใช้เป็นแบบสอบถามมาตราส่วนประมาณค่า  5  ระดับ  สถิติที่ใช้ในการวิเคราะห์ข้อมูล   ได้แก่  ค่าความถี่  (Frequency)  ค่าร้อยละ  (Percentage)  ค่าเฉลี่ย  ( )  ค่าเบี่ยงเบนมาตรฐาน (S.D.)  การทดสอบค่าที  (t- test)  และการทดสอบค่าความแปรปรวนทางเดียว  (One-Way  Analysis  of Variance)	
	ผลการวิจัยสรุปได้ดังนี้
	1.  พฤติกรรมการทำงานเป็นทีมของผู้บริหารสถานศึกษาในสังกัดสำนักงานเขตพื้นที่การศึกษา  ฉะเชิงเทรา  เขต  1  โดยรวมและรายด้านอยู่ในระดับมาก   
	2.  เปรียบเทียบพฤติกรรมการทำงานเป็นทีมของผู้บริหารสถานศึกษาในสังกัดสำนักงาน เขตพื้นที่การศึกษาฉะเชิงเทรา  เขต  1  จำแนกตามตำแหน่ง  ประสบการณ์ในการทำงาน  และ     ขนาดโรงเรียน  พบว่า  แตกต่างกันอย่างไม่มีนัยสำคัญทางสถิติ
