การวิจัยครั้งนี้มีวัตถุประสงค์ เพื่อศึกษาสภาพและปัญหาการดำเนินการใช้หลักสูตร
สถานศึกษาในโรงเรียนนำร่องและเครือข่าย สังกัดกรุงเทพมหานคร และเปรียบเทียบความคิดเห็นของผู้บริหารและครู จำแนกตามตำแหน่ง ประสบการณ์การทำงาน และวุฒิการศึกษา กลุ่มตัวอย่างที่ใช้ในการวิจัย ได้แก่ผู้บริหาร 40 คนและครู 140 คน เครื่องมือที่ใช้ในการเก็บรวบรวมข้อมูล คือ 
แบบสอบถามมาตราส่วนประมาณค่า 5 ระดับ จำนวน  79  ข้อ และแบบสอบถามปลายเปิด สถิติที่ใช้ในการวิเคราะห์ข้อมูลได้แก่ ร้อยละ ค่าเฉลี่ย ค่าเบี่ยงเบนมาตรฐาน ค่า t - test  ค่า F ? test และทดสอบค่าเฉลี่ยเป็นรายคู่ด้วยวิธีของ Scheffe' ผลการวิจัยสรุปได้ดังนี้
	1.  ผู้บริหารและครูมีความคิดเห็นต่อสภาพการใช้หลักสูตรสถานศึกษา ภาพรวมและรายด้านเห็นว่าเหมาะสม อยู่ในระดับมาก เรียงตามลำดับ ดังนี้ ด้านการวัดและประเมินผลด้านการจัดการเรียนรู้ และด้านสื่อการเรียนรู้
	2.  ผู้บริหารและครูมีความคิดเห็นต่อปัญหาการใช้หลักสูตรสถานศึกษา ภาพรวมและรายด้านเห็นว่าเหมาะสม อยู่ในระดับน้อย เรียงตามลำดับ ดังนี้ ด้านสื่อการเรียนรู้ ด้านการจัดการเรียนรู้ และด้านการวัดและประเมินผล
3.	ผู้บริหารและครูมีความคิดเห็นต่อสภาพและปัญหาการใช้หลักสูตรสถานศึกษา จำแนก
ตามตำแหน่ง ประสบการณ์การทำงานและวุฒิการศึกษา ภาพรวมและรายด้าน ไม่แตกต่างกัน
4.	ผู้บริหารและครูมีความคิดเห็นต่อปัญหาการใช้หลักสูตรสถานศึกษาจำแนกตาม
วุฒิการศึกษา ภาพรวมไม่แตกต่างกัน เมื่อพิจารณาเป็นรายด้านพบว่าแตกต่างกันอย่างมีนัยสำคัญ 
ทางสถิติที่ระดับ 0.05 จำนวน 1 ด้าน คือ ด้านการจัดการเรียนรู้
