การวิจัยครั้งนี้เป็นการศึกษาความพึงพอใจของครูต่อพฤติกรรมการบริหารของผู้บริหารสถานศึกษาขั้นพื้นฐาน  สังกัดสำนักงานเขตพื้นที่การศึกษาชลบุรี  เขต  1   กลุ่มตัวอย่าง ได้แก่
ครูในโรงเรียนที่จัดการศึกษาช่วงชั้นที่ 1 ? 2  และช่วงชั้นที่ 1 ? 3  สังกัดสำนักงานเขตพื้นที่
การศึกษาชลบุรี  เขต 1  จำนวน 285 คน  เครื่องมือที่ใช้คือแบบสอบถามมาตราส่วนประมาณค่า  
5  ระดับ  สถิติที่ใช้  ได้แก่  คะแนนเฉลี่ย  ความเบี่ยงเบนมาตรฐาน การทดสอบค่าที  (ค่า t ? test )  และการวิเคราะห์ความแปรปรวนทางเดียว (One ? way ANOVA)
	ผลการวิจัยพบว่า   ความพึงพอใจของครูต่อพฤติกรรมการบริหารของผู้บริหาร
สถานศึกษาขั้นพื้นฐาน  สังกัดสำนักงานเขตพื้นที่การศึกษาชลบุรี  เขต 1  ในภาพรวม  4  ด้าน  
อยู่ในระดับมาก  เมื่อพิจารณาเป็นรายด้าน  พบว่า ทุกด้านอยู่ในระดับมาก  เรียงลำดับดังนี้  
ด้านบริหารงานบุคคล   ด้านบริหารทั่วไป  ด้านงบประมาณ  และด้านวิชาการ  การเปรียบเทียบความพึงพอใจของครูต่อพฤติกรรมการบริหารของผู้บริหารสถานศึกษาขั้นพื้นฐาน สังกัดสำนักงานเขตพื้นที่การศึกษาชลบุรี  เขต 1  จำแนกตามประสบการณ์และขนาดโรงเรียน พบว่า  แตกต่างกันอย่างไม่มีนัยสำคัญทางสถิติ  
