การวิจัยครั้งนี้มีวัตถุประสงค์  เพื่อศึกษาและเปรียบเทียบการดำเนินงานศูนย์พัฒนาเด็กเล็กขององค์กรปกครองส่วนท้องถิ่นตามความต้องการของชุมชน  ศึกษากรณีเฉพาะเทศบาลตำบลเทพราช  กลุ่มตัวอย่างในการวิจัย  ได้แก่  ผู้ปกครองในเขตเทศบาลตำบลเทพราชที่มีบุตรหลานอายุไม่เกิน  4  ปี  จำนวน  136  คน  เครื่องมือที่ใช้ในการวิจัย คือ แบบสอบถามมาตราส่วนประมาณค่า  สถิติที่ใช้วิเคราะห์ข้อมูล  คือ  ค่าความถี่  ค่าร้อยละ ค่าเฉลี่ย  ค่าเบี่ยงเบนมาตรฐาน  การทดสอบค่าที การวิเคราะห์ความแปรปรวนแบบทางเดียว  และทดสอบรายคู่โดยวิธีเชฟเฟ่
	ผลการวิจัยพบว่า  
 	1.  การดำเนินงานศูนย์พัฒนาเด็กเล็กขององค์กรปกครองส่วนท้องถิ่นตามความต้องการของชุมชน เทศบาลตำบลเทพราช โดยภาพรวมและรายด้านทุกด้านอยู่ในระดับมาก เรียงลำดับดังนี้ ด้านอาคารสถานที่  สิ่งแวดล้อมและความปลอดภัย  ด้านบุคลากรและการบริหารจัดการ  ด้านวิชาการและกิจกรรมตามหลักสูตร ด้านการมีส่วนร่วมและการสนับสนุนจากชุมชน 
	2.  การเปรียบเทียบการดำเนินงานศูนย์พัฒนาเด็กเล็กขององค์กรปกครองส่วนท้องถิ่นตามความต้องการของชุมชน  เทศบาลตำบลเทพราช  จำแนกตามเพศโดยรวมและรายด้าน  พบว่าแตกต่างกันอย่างมีนัยสำคัญทางสถิติ  ยกเว้นด้านการมีส่วนร่วม  และการสนับสนุนจากชุมชน แตกต่างกันอย่างมีนัยสำคัญทางสถิติที่ระดับ .05 
	3.   การเปรียบเทียบการดำเนินงานศูนย์พัฒนาเด็กเล็กขององค์กรปกครองส่วนท้องถิ่นตามความต้องการของชุมชน  เทศบาลตำบลเทพราช  จำแนกตามอาชีพโดยรวมและรายด้าน พบว่ามีความแตกต่างกันอย่างมีนัยสำคัญทางสถิติที่ระดับ .05 
