การวิจัยครั้งนี้มีวัตถุประสงค์เพื่อศึกษาและเปรียบเทียบ ปัญหาการบริหารหลักสูตรของสถานศึกษาขั้นพื้นฐาน  พุทธศักราช  2544  สังกัดสำนักงานเขตพื้นที่การศึกษาชลบุรี  เขต  3  จำนวน  4  ด้าน  คือ  หลักสูตร  สื่อการเรียนการสอน  การจัดการเรียนการสอน  และการวัดและประเมินผล  กลุ่มตัวอย่างได้แก่ผู้บริหาร  จำนวน  95  คน  ครู  จำนวน  317  คน  เครื่องมือที่ใช้ในการวิจัยครั้งนี้  เป็นแบบสอบถามมาตราส่วนประมาณค่า  5  ระดับ  สถิติที่ใช้ได้แก่  ความถี่  ค่าร้อยละ   ค่าเฉลี่ย  ค่าเบี่ยงเบนมาตรฐาน  ค่า  t-test  ค่า  F- test  และวิธีของ  Scheffe&#769;
	ผลการวิจัยพบว่า  ปัญหาการบริหารหลักสูตรของสถานศึกษาขั้นพื้นฐาน พุทธศักราช  2544  สังกัดสำนักงานเขตพื้นที่การศึกษาชลบุรี  เขต  3  ภาพรวมและรายด้านอยู่ในระดับมาก  เรียงจากมากไปหาน้อยตามลำดับคือ  การวัดและประเมินผล  การจัดการเรียนการสอน  หลักสูตร  และสื่อการเรียนการสอน
	การเปรียบเทียบปัญหาการบริหารหลักสูตรของสถานศึกษาขั้นพื้นฐาน  พุทธศักราช  2544  สังกัดสำนักงานเขตพื้นที่การศึกษาชลบุรี  เขต 3  จำแนกตามตำแหน่ง  และขนาดของโรงเรียนผลการวิจัยพบว่า  ในภาพรวมและรายด้านแตกต่างกันอย่างมีนัยสำคัญทางสถิติที่ระดับ  .05

