การวิจัยครั้งนี้เป็นการศึกษาเพื่อเปรียบเทียบระดับความพึงพอใจของครูต่อวิธีการแก้ปัญหาความขัดแย้งของผู้บริหารสถานศึกษา   สังกัดสำนักงานคณะกรรมการการศึกษาขั้นพื้นฐาน  
จังหวัดชลบุรี  โดยจำแนกตามเพศ  วุฒิการศึกษา  และประสบการณ์  กลุ่มตัวอย่างที่ใช้ในการวิจัย    ได้แก่  ครู  อาจารย์  สังกัดสำนักงานคณะกรรมการการศึกษาขั้นพื้นฐาน  จังหวัดชลบุรี  จำนวน  320  คน  เครื่องมือที่ใช้ในการเก็บรวบรวมข้อมูลเป็นแบบสอบถามความพึงพอใจของครูต่อวิธีการแก้ปัญหาความขัดแย้งของผู้บริหารสถานศึกษา มี  5  วิธี  ได้แก่  การเอาชนะ  การร่วมมือ  
การประนีประนอม   การหลีกเลี่ยง  และการยอมให้   สถิติที่ใช้ในการวิเคราะห์ข้อมูล ได้แก่  
ค่าร้อยละ  คะแนนเฉลี่ย  ความเบี่ยงเบนมาตรฐาน  ค่า t ? test  และค่า  f ? test   ผลการวิจัยสรุปได้
ดังนี้
1.  ความพึงพอใจของครูต่อวิธีการแก้ปัญหาความขัดแย้งของผู้บริหารสถานศึกษา   สังกัดสำนักงานคณะกรรมการการศึกษาขั้นพื้นฐานจังหวัดชลบุรี  โดยรวมอยู่ในระดับปานกลาง  เมื่อพิจารณาเป็นรายด้าน  พบว่า  แต่ละด้านอยู่ในระดับปานกลาง  โดยเรียงตามอันดับจากมาก
ไปหาน้อย  ได้แก่  การเอาชนะ  การร่วมมือ  การหลีกเลี่ยง  การประนีประนอม  และการยอมให้  
2.  ความพึงพอใจของครูต่อวิธีการแก้ปัญหาความขัดแย้งของผู้บริหารสถานศึกษา   สังกัดสำนักงานคณะกรรมการการศึกษาขั้นพื้นฐานจังหวัดชลบุรี  จำแนกตามเพศโดยรวมและรายด้าน  แตกต่างกันอย่างมีนัยสำคัญทางสถิติ  ที่ระดับ .05
	3.  ความพึงพอใจของครูต่อวิธีการแก้ปัญหาความขัดแย้งของผู้บริหารสถานศึกษา   สังกัดสำนักงานคณะกรรมการการศึกษาขั้นพื้นฐานจังหวัดชลบุรี  จำแนกตามวุฒิการศึกษา  โดยรวม
พบว่า  แตกต่างกันอย่างไม่มีนัยสำคัญทางสถิติ  ยกเว้นด้านการเอาชนะ  และด้านการหลีกเลี่ยง  แตกต่างกันอย่างมีนัยสำคัญทางสถิติ  ที่ระดับ .05
	4.  ความพึงพอใจของครูต่อวิธีการแก้ปัญหาความขัดแย้งของผู้บริหารสถานศึกษา   สังกัดสำนักงานคณะกรรมการการศึกษาขั้นพื้นฐานจังหวัดชลบุรี  จำแนกตามประสบการณ์  โดยรวมและรายด้าน  พบว่า  แตกต่างกันอย่างมีนัยสำคัญทางสถิติ  ที่ระดับ  .05
