 งานวิจัยครั้งนี้มีวัตถุประสงค์เพื่อศึกษาและเปรียบเทียบความพึงพอใจของครูเกี่ยวกับการบริหารงานของผู้บริหารสถานศึกษาขนาดเล็ก ในจังหวัดชลบุรี จำแนกตามประสบการณ์
ในการดำรงตำแหน่งและระดับการศึกษา ประชากรได้แก่ ครูผู้สอนในจังหวัดชลบุรี จำนวน 
338  คน  เครื่องมือที่ใช้ในการศึกษาครั้งนี้ได้แก่ แบบสอบถามมาตราส่วนประมาณค่า  5 ระดับ เกี่ยวกับการบริหารงานของผู้บริหารสถานศึกษาขนาดเล็กในจังหวัดชลบุรี สถิติที่ใช้
ในการวิเคราะห์ข้อมูล ได้แก่ คะแนนเฉลี่ย  ค่าความเบี่ยงเบนมาตรฐาน และการทดสอบค่าที (t-test)
	 ผลการวิจัยพบว่า ความพึงพอใจของครูเกี่ยวกับการบริหารงานของผู้บริหารสถานศึกษาขนาดเล็กในจังหวัดชลบุรี ในภาพรวมอยู่ในระดับมาก และรายด้านอยู่ในระดับมาก โดยพึงพอใจสูงสุด คือ  ด้านการควบคุมงาน  รองลงมา  คือ  ด้านการจัดองค์การ และด้านการวางแผน  
ส่วนความพึงพอใจต่ำสุดคือ ด้านการจัดบุคลากรลงสู่งาน 
	เมื่อเปรียบเทียบความพึงพอใจของครูเกี่ยวกับการบริหารงานของผู้บริหารสถานศึกษาขนาดเล็ก ในจังหวัดชลบุรี จำแนกตามประสบการณ์ในการดำรงตำแหน่ง และระดับการศึกษา
ของครู พบว่า แตกต่างกันอย่างไม่มีนัยสำคัญทางสถิติ  ทั้งในภาพรวมและรายด้าน  เมื่อเปรียบเทียบระดับการศึกษาของครู พบว่า ในภาพรวมและรายด้านแตกต่างกันอย่างไม่มีนัยสำคัญทางสถิติ
