ในการวิจัยครั้งนี้มีวัตถุประสงค์เพื่อศึกษาปัญหาการสร้างทีมงานของผู้บริหาร
สถานศึกษาขั้นพื้นฐานจังหวัดฉะเชิงเทรา  และเปรียบเทียบปัญหาการสร้างทีมงาน  จำแนกตามประสบการณ์ในการทำงานและวุฒิการศึกษา
 	กลุ่มตัวอย่างที่ใช้ในการวิจัย  ได้แก่  ผู้บริหาร  ผู้ช่วย  หัวหน้างาน  หัวหน้ากลุ่มสาระ
ในสถานศึกษาขั้นพื้นฐานฉะเชิงเทรา  เขต 1   จำนวน  301  คน  เครื่องมือที่ใช้ในการวิเคราะห์
ข้อมูล  ได้แก่  ค่าร้อยละ  ค่าเฉลี่ยเบี่ยงเบนมาตรฐาน  และเกณฑ์การเปรียบเทียบค่าเฉลี่ย  (t ? test)
 	ผลการวิจัยสรุปได้ดังนี้
1.	ปัญหาการสร้างทีมงานของผู้บริหารสถานศึกษาขั้นพื้นฐานฉะเชิงเทรา  เขต 1
โดยรวม  อยู่ในระดับปานกลาง  เมื่อพิจารณาเป็นรายด้านอยู่ในระดับปานกลางทุกด้าน
2.	เปรียบเทียบปัญหาการสร้างทีมงานของผู้บริหารสถานศึกษาขั้นพื้นฐานฉะเชิงเทรา  เขต 1  จำแนกตามประสบการณ์ในการทำงานโดยภาพรวมและรายด้านแตกต่างกัน  ยกเว้นด้าน
วัตถุประสงค์ที่ชัดเจนและเป้าหมายที่เห็นพ้องต้องกัน
3.	เปรียบเทียบปัญหาการสร้างทีมงานของผู้บริหารสถานศึกษาขั้นพื้นฐานฉะเชิงเทรา  เขต 1  จำแนกตามวุฒิการศึกษาโดยภาพรวมและรายด้าน  ไม่แตกต่างกัน
