การวิจัยครั้งนี้มีจุดมุ่งหมายเพื่อศึกษาและเปรียบเทียบการเสริมสร้างประสิทธิภาพการปฏิบัติราชการในสถานศึกษาที่บริหารโดยใช้โรงเรียนเป็นฐาน  ของสถานศึกษาขั้นพื้นฐาน  สังกัดสำนักงานเขตพื้นที่การศึกษาชลบุรี เขต 3  กลุ่มตัวอย่างที่ใช้ในการวิจัยครั้งนี้ ได้แก่  ผู้บริหารสถานศึกษาและครูผู้สอน  จำนวน  315  คน จาก 77  โรงเรียน  เครื่องมือที่ใช้ในการเก็บรวบรวมข้อมูล  เป็นแบบสอบถามมาตราส่วนประมาณค่า  5  ระดับ  สถิติที่ใช้ในการวิเคราะห์ข้อมูล  ได้แก่  ค่าเฉลี่ย  ความเบี่ยงเบนมาตรฐาน การทดสอบค่าที  และการวิเคราะห์ความแปรปรวนทางเดียว 
ผลการวิจัยพบว่า
  	1.  การเสริมสร้างประสิทธิภาพการปฏิบัติราชการของสถานศึกษาขั้นพื้นฐาน  สังกัดสำนักงานเขตพื้นที่การศึกษาชลบุรี เขต 3  โดยรวมและรายด้านอยู่ในระดับมาก
  	2.  ผลการเปรียบเทียบการดำเนินงานการเสริมสร้างประสิทธิภาพการปฏิบัติราชการของสถานศึกษาขั้นพื้นฐาน  สังกัดสำนักงานเขตพื้นที่การศึกษาชลบุรี เขต 3  จำแนกตามตำแหน่ง โดยรวมแตกต่างกันอย่างมีนัยสำคัญทางสถิติที่ระดับ .05
  	3.  ผลการเปรียบเทียบการดำเนินงานการเสริมสร้างประสิทธิภาพการปฏิบัติราชการ ของสถานศึกษาขั้นพื้นฐาน  สังกัดสำนักงานเขตพื้นที่การศึกษาชลบุรี  เขต 3  จำแนกตามขนาดโรงเรียนแตกต่างกันอย่างไม่มีนัยสำคัญทางสถิติ
