คู่มือแหล่งเรียนรู้ในจังหวัดชลบุรี : ประเพณีท้องถิ่น จัดทำขึ้นเพื่อให้นักเรียน  ผู้บริหาร  ตลอดจนครูที่รับผิดชอบในการจัดการเรียนการสอน  ได้ทราบข้อมูลประเพณีท้องถิ่นที่สำคัญในจังหวัดชลบุรี  เพื่อใช้เป็นคู่มือในการจัดกิจกรรมการเรียนการสอนให้สอดคล้องกับชุมชนและท้องถิ่นของโรงเรียน  การจัดทำคู่มือ  ผู้ศึกษาได้ศึกษาค้นคว้า  สำรวจข้อมูลแหล่งเรียนรู้จากคู่มือ  ตำรา  วารสาร  งานวิจัย อินเทอร์เน็ต  และเอกสารทางวิชาการที่เกี่ยวกับประเพณีท้องถิ่นในจังหวัดชลบุรี  เพื่อให้ได้เนื้อหาครบถ้วน  ในการจัดทำคู่มือผู้ศึกษาได้จัดทำโครงร่างของคู่มือ  แล้วนำไปให้ผู้เชี่ยวชาญ  จำนวน  5  คน  ตรวจสอบพิจารณาความเหมาะสมในเนื้อหาโครงร่างของคู่มือ  ซึ่งมีความรู้เกี่ยวกับหลักการ  แนวคิด  ทฤษฏี  ของการจัดทำคู่มือและข้อมูลแหล่งเรียนรู้ในท้องถิ่นนั้น  จากนั้นได้ดำเนินการจัดทำคู่มือแหล่งเรียนรู้ในจังหวัดชลบุรี : ประเพณีท้องถิ่น  เมื่อได้คู่มือแล้วนำไปให้ผู้เชี่ยวชาญจำนวน  16  คน  ตรวจสอบความเป็นไปได้ในการนำคู่มือไปใช้
	คู่มือแหล่งเรียนรู้ในจังหวัดชลบุรี : ประเพณีท้องถิ่น เป็นข้อมูลแหล่งเรียนรู้เกี่ยวกับ  1)  ประเพณีเกี่ยวกับเกิด  2)  ประเพณีเกี่ยวกับการบวช  3)  ประเพณีเกี่ยวกับแต่งงาน  4)  ประเพณีเกี่ยวกับการตาย        5)  ประเพณีที่คนในสังคมปฏิบัติร่วมกัน  ซึ่งจากสรุปผลการตรวจสอบความเป็นไปได้ของคู่มือแหล่งเรียนรู้ในจังหวัดชลบุรี : ประเพณีท้องถิ่น อยู่ในระดับความคิดเห็นโดยเฉลี่ย  4.41  แสดงว่าเห็นด้วยมาก/สามารถนำไปปฏิบัติได้มาก
