การศึกษาวิจัยครั้งนี้มีวัตถุประสงค์เพื่อศึกษาและเสนอแนวทางการปฏิบัติงานของครู
ในสถานศึกษาขั้นพื้นฐานตามเกณฑ์มาตรฐานวิชาชีพครู   สังกัดสำนักงานเขตพื้นที่การศึกษาชลบุรี เขต  2   เปรียบเทียบว่าอยู่ในระดับใด   จำแนกตามเพศและประสบการณ์การทำงาน  
กลุ่มตัวอย่างเป็นครูผู้ปฏิบัติการสอนในสถานศึกษาขั้นพื้นฐาน  สังกัดสำนักงาน
เขตพื้นที่การศึกษาชลบุรี  เขต  2   จำนวน  317  คน   เครื่องมือที่ใช้ในการวิจัย   คือ   แบบสอบถามประมาณค่า  5  ระดับ  เกี่ยวกับการปฏิบัติตามเกณฑ์มาตรฐานวิชาชีพครู  12  มาตรฐานและ
แบบสอบถามคำถามปลายเปิด   ทั้งนี้สถิติที่ใช้ในการวิเคราะห์ข้อมูล  ได้แก่  ความถี่   ค่าเฉลี่ย  ความเบี่ยงเบนมาตรฐาน และเปรียบเทียบความแตกต่างด้วยค่าที ( t-test )
ผลการวิจัยพบว่า
1.	  การปฏิบัติงานของครูในสถานศึกษาขั้นพื้นฐานตามเกณฑ์มาตรฐานวิชาชีพครู สังกัดสำนักงานเขตพื้นที่การศึกษาชลบุรี  เขต 2  โดยรวมและเกือบทุกด้านอยู่ในระดับดี
2.	  เปรียบเทียบการปฏิบัติงานของครูในสถานศึกษาขั้นพื้นฐานตามเกณฑ์มาตรฐาน
วิชาชีพครู  สังกัดสำนักงานเขตพื้นที่การศึกษาชลบุรี   เขต 2   จำแนกตามเพศการปฏิบัติงาน
แตกต่างกัน  จำนวน  6  ด้าน  และไม่แตกต่างกัน  6  ด้าน และเมื่อจำแนกตามประสบการณ์
การทำงานโดยรวม  การปฏิบัติงานไม่แตกต่างกัน
3.	  นำเสนอแนวทางการปฏิบัติงานของครูในสถานศึกษาขั้นพื้นฐานที่เหมาะสมตามเกณฑ์มาตรฐานวิชาชีพครู  สังกัดสำนักงานเขตพื้นที่การศึกษาชลบุรี  เขต 2  โดยใช้หลักการบริหารPDCA   คือ  การวางแผนการสอน  (P)  การจัดการเรียนการสอน  (D)  การตรวจสอบการปฏิบัติงานของครู  (C)  การแก้ไขปัญหาหรือการปรับปรุง  (A)
