การวิจัยครั้งนี้มีวัตถุประสงค์เพื่อจัดทำหน่วยการเรียนรู้และวิจัยพัฒนารูปแบบและคู่มือการจัดทำหน่วยการเรียนรู้แบบบูรณาการจากฐานภูมิปัญญาท้องถิ่นเพื่อการเรียนรู้ของนักเรียนชาวไทยภูเขา การดำเนินการวิจัยประยุกต์ใช้ระเบียบวิธีวิจัยเชิงคุณภาพ การวิจัยเชิงปฏิบัติการแบบมีส่วนร่วมและการประชาพิจัยและพัฒนา พื้นที่ในการศึกษาคือโรงเรียนศึกษาสงเคราะห์เชียงใหม่  จังหวัดเชียงใหม่
ผลลัพธ์จากการวิจัยและพัฒนาคือ ได้หน่วยการเรียนรู้แบบบูรณาการจากฐานภูมิปัญญาท้องถิ่นเพื่อการเรียนรู้ของนักเรียนชาวไทยภูเขา โดยบูรณาการภูมิปัญญาท้องถิ่นชาวไทยภูเขา                เข้ากับ 7 กลุ่มสาระการเรียนรู้ตามหลักสูตรกระทรวงศึกษาธิการ ได้รูปแบบการจัดทำหน่วย             การเรียนรู้แบบ ?ไอ-ทริบเปิ้ลแอล โมเดล? (I-LLL Model) ซึ่งมี 4 องค์ประกอบ คือ(1) องค์ความรู้          ภูมิปัญญาท้องถิ่นของชาวไทยภูเขา (2)โรงเรียน   (3) นักเรียนชาวไทยภูเขาและ (4) ชุมชนท้องถิ่นชาวไทยภูเขา พร้อมทั้งได้คู่มือการจัดทำหน่วยการเรียนรู้แบบ ?ไอ-ทริบเปิ้ลแอลโมเดล?                 ซึ่งประกอบด้วยโครงสร้างเนื้อหา รูปแบบและการประยุกต์ใช้   ตัวอย่างหน่วยการเรียน และขั้นตอนการออกแบบบทเรียน  จากการนำหน่วยการเรียนรู้แบบบูรณาการจากฐานภูมิปัญญาท้องถิ่นเพื่อการเรียนรู้ของนักเรียนชาวไทยภูเขาไปทดลองสอน และให้นักเรียนบันทึกผล              การเรียนรู้พบว่านักเรียนมีความรู้ ความเข้าใจเกี่ยวกับภูมิปัญญาบรรพบุรุษของชนเผ่าตนเอง           มากขึ้น  เข้าใจและตระหนักในคุณค่าของภูมิปัญญาท้องถิ่นชาวไทยภูเขา   ต้องการอนุรักษ์และสืบทอด ตลอดจนนำไปประยุกต์ใช้ในชีวิตประจำวันเพื่อการพึ่งพาตนเองได้
