การศึกษาวิจัยนี้ มีจุดประสงค์เพื่อศึกษา เปรียบเทียบ และพัฒนาแนวทางการดำเนินการประกันคุณภาพภายในสถานศึกษาขั้นพื้นฐาน สังกัดสำนักงานเขตพื้นที่การศึกษาฉะเชิงเทรา เขต 2 กลุ่มตัวอย่าง ได้แก่ ผู้บริหารสถานศึกษา ครูที่รับผิดชอบการประกันคุณภาพภายใน และครูผู้สอน จำนวน 513 คน เครื่องมือที่ใช้ ได้แก่ แบบสอบถามแบบมาตราส่วนประมาณค่า 5 ระดับ สถิติที่ใช้ในการวิเคราะห์ข้อมูล ประกอบด้วย ความถี่ ค่าร้อยละ เฉลี่ย ค่าเบี่ยงเบนมาตรฐาน การทดสอบค่าที (t-test) และการวิเคราะห์ความแปรปรวนทางเดียว (One-way ANOVA) ผลการวิจัยพบว่า 1) การดำเนินการประกันคุณภาพภายในสถานศึกษาสังกัดสำนักงานเขตพื้นที่การศึกษาฉะเชิงเทรา เขต 2 โดยรวมและรายด้านทุกด้าน อยู่ในระดับมาก เรียงตามลำดับคือ ด้านการดำเนินการ ด้านการเตรียมการ และด้านการรายงาน 2) ผลการเปรียบเทียบการดำเนินการประกันคุณภาพภายในสถานศึกษา สังกัดสำนักงานเขตพื้นการศึกษาฉะเชิงเทรา เขต 2 จำแนกตามตำแหน่งหน้าที่ พบว่า แตกต่างกันอย่างมีนัยสำคัญทางสถิติที่ระดับ .05 และเมื่อพิจารณาเป็นรายด้านพบว่า ด้านการแต่งตั้งกรรมการที่รับผิดชอบ ด้านการวางแผนการปฏิบัติงาน ด้านการตรวจสอบประเมินผล และการจัดการทำรายงานประเมินตนเอง  แตกต่างกันอย่างมีนัยสำคัญทางสถิติที่ระดับ .05 และเปรียบเทียบตามขนาดสถานศึกษา และประสบการณ์ในการทำงาน อย่างมีนัยสำคัญทางสถิติที่ระดับ .05 และจำแนกตามระดับการศึกษา โดยรวมและรายด้าน พบว่า ความคิดเห็นของครูที่มีระดับการศึกษาต่างกันมีความคิดเห็นไม่แตกต่างกัน ยกเว้นด้านการแต่งตั้งกรรมการที่รับผิดชอบที่มีความคิดเห็นแตกต่างกันอย่างมีนัยสำคัญทางสถิติที่ระดับ .05 3) แนวทางการดำเนินการประกันคุณภาพภายในสถานศึกษาขั้นพื้นฐานสังกัดสำนักงานเขตพื้นที่การศึกษาฉะเชิงเทรา เขต 2 ประกอบด้วย (1) โครงสร้างการดำเนินการประกันคุณภาพภายในสถานศึกษา ควรประกอบด้วย 2 ระดับ คือ ระดับอำนวยการ และระดับดำเนินการ (2) บุคลากรที่ดำเนินการ ได้แก่ ผู้บริหาร รองผู้อำนวยการฝ่ายวิชาการ เป็นรองประธาน ครูหัวหน้าฝ่ายช่วงชั้น เป็นกรรมการ หัวหน้าฝ่ายวัดและประเมินผล เป็นกรรมการและเลขานุการ (3) ภารกิจการดำเนินการ ผู้บริหารควรมีการวางแผน การดำเนินงานที่ชัดเจน ดำเนินงานทุกด้านอย่างเป็นปัจจุบัน และติดตามประเมินผลการดำเนินงานตามแผนที่วางไว้ ประเมินคุณภาพภายในสถานศึกษาเชิงประจักษ์ และตามสภาพจริง ดำเนินงานอย่างชัดเจน โปร่งใส ตรวจสอบได้ ปรับปรุงการดำเนินงานอย่างต่อเนื่อง และจัดการศึกษาให้สอดคล้องกับชีวิตผู้เรียนให้มากที่สุด (4) ควรมีเทคโนโลยี คอมพิวเตอร์ และเครื่องมืออื่นๆ รวมข้อมูลพื้นที่จำเป็นของโรงเรียน 