การวิจัยนี้มีวัตถุประสงค์เพื่อศึกษาการมีส่วนร่วม และเปรียบเทียบการมีส่วนร่วมของ
ผู้ปกครองในการจัดการศึกษาระดับก่อนประถมศึกษาโรงเรียนเอกชน  จำแนกตามระดับการศึกษา และอาชีพ  รวมทั้งการสรุปข้อเสนอแนะของผู้ปกครองในการจัดการศึกษาระดับก่อนประถมศึกษาโรงเรียนเอกชน สังกัดสำนักงานเขตพื้นที่การศึกษาฉะเชิงเทรา  เขต 2   กลุ่มตัวอย่างที่ใช้ คือ 
ผู้ปกครองนักเรียนชั้นอนุบาลปีที่ 3 โรงเรียนเอกชน สังกัดสำนักงานเขตพื้นที่การศึกษาฉะเชิงเทรา เขต  2  ปีการศึกษา 2547  จำนวน 196 คน  เครื่องมือที่ใช้ในการเก็บรวมข้อมูลเป็นแบบสอบถามมาตราส่วนประมาณค่า  โดยแบ่งข้อคำถามเป็น 4  ด้าน คือ  ด้านวิชาการ   ด้านงบประมาณ   
ด้านบริหารงานบุคคล  และด้านบริหารทั่วไป  สถิติที่ใช้ คือ ค่าความถี่ ค่าร้อยละ ค่าเฉลี่ย  
ค่าความเบี่ยงเบนมาตรฐาน และการทดสอบค่าที  (t-test)
	ผลการวิจัย พบว่า  การมีส่วนร่วมของผู้ปกครองในการจัดการศึกษา ระดับก่อน
ประถมศึกษาโรงเรียนเอกชน  สังกัดสำนักงานเขตพื้นที่การศึกษาฉะเชิงเทรา เขต  2  โดยรวมอยู่ในระดับน้อย  เมื่อเปรียบเทียบการมีส่วนร่วมของผู้ปกครองที่มีระดับการศึกษา และอาชีพที่ต่างกัน พบว่า ไม่แตกต่างกัน ในทุกด้าน
