การวิจัยครั้งนี้มีวัตถุประสงค์ เพื่อศึกษาและเปรียบเทียบความคิดเห็นต่อการปฏิบัติและปัญหาจากการปฏิบัติตามแนวทางการบริหารที่เป็นนิติบุคคลของผู้บริหารสถานศึกษาขั้นพื้นฐาน สังกัดสำนักงานเขตพื้นที่การศึกษาฉะเชิงเทรา เขต 2 จำนวน 5 ด้าน จำแนกตามตำแหน่งและขนาด     ของสถานศึกษา ประชากรที่ใช้ในการศึกษา ได้แก่ ผู้บริหารสถานศึกษาและครู สังกัดสำนักงาน        เขตพื้นที่การศึกษาฉะเชิงเทรา เขต 2 จำนวน 440 คน เครื่องมือที่ใช้ในการเก็บรวบรวมข้อมูล     เป็นแบบสอบถามมาตราส่วนประมาณค่า 5 ระดับ สถิติที่ใช้ในการวิเคราะห์ข้อมูล ได้แก่ ค่าร้อยละ คะแนนเฉลี่ย (X) ค่าเบี่ยงเบนมาตรฐาน (S.D.)  และค่า t-test  ผลการวิจัยพบว่า
                1.  การปฏิบัติตามแนวทางการบริหารที่เป็นนิติบุคคล  ของผู้บริหารสถานศึกษา            ขั้นพื้นฐาน ในภาพรวมอยู่ในระดับมาก เมื่อพิจารณาเป็นรายด้าน พบว่า ทุกด้านอยู่ในระดับมาก ด้านที่มีค่าเฉลี่ย สูงสุดคือ ด้านการจัดระบบบัญชีและด้านการวางแผนและดำเนินงานตามแผน    
                2.  ปัญหาจากการปฏิบัติตามแนวทางการบริหารที่เป็นนิติบุคคล ของผู้บริหารสถานศึกษาขั้นพื้นฐาน ในภาพรวมอยู่ในระดับน้อย เมื่อพิจารณาเป็นรายด้าน พบว่า ทุกด้านอยู่ในระดับน้อย    ด้านที่มีค่าเฉลี่ยสูงสุดคือ ด้านการรวบรวมและจัดระบบข้อมูลสารสนเทศและด้านการศึกษากฎหมาย กฎและระเบียบที่เกี่ยวข้อง    
                3. เปรียบเทียบการปฏิบัติ  ตามแนวทางการบริหารที่เป็นนิติบุคคล   ของผู้บริหารสถานศึกษาขั้นพื้นฐาน จำแนกตามตำแหน่งและขนาดของสถานศึกษา โดยรวมแตกต่างกันอย่าง ไม่มีนัยสำคัญทางสถิติ และปัญหาจากการปฏิบัติตามแนวทางการบริหารที่เป็นนิติบุคคล ของผู้บริหารสถานศึกษาขั้นพื้นฐาน จำแนกตามตำแหน่งและขนาดของสถานศึกษา โดยรวมแตกต่างกันอย่างไม่มีนัยสำคัญทางสถิติ    
