บทคัดย่อ
	การวิจัยครั้งนี้มีวัตถุประสงค์เพื่อศึกษาและเปรียบเทียบความพร้อมขององค์กรปกครองส่วนท้องถิ่นในการจัดการศึกษาขั้นพื้นฐานจังหวัดชัยภูมิ  จำนวน  6  ด้าน  ได้แก่  ด้านประสบการณ์ในการจัดหรือมีส่วนร่วมจัดการศึกษา  ด้านแผนการเตรียมความพร้อมในการจัดการศึกษา  ด้านวิธีการบริหารและจัดการศึกษา  ด้านการจัดสรรรายได้เพื่อการศึกษา  ด้านระดับการศึกษาที่สอดคล้องกับความต้องการของชุมชน  ด้านความเห็นของประชาชนต่อความพร้อมในการจัดการศึกษา จำแนกตามตำแหน่งและขนาดองค์กรปกครองส่วนท้องถิ่น กลุ่มตัวอย่างได้แก่  ผู้บริหาร  ผู้ปฏิบัติและผู้นำชุมชน  ในองค์กรปกครองส่วนท้องถิ่นจังหวัดชัยภูมิ  จำนวน  312  คน  เครื่องมือที่ใช้ในการวิจัย  เป็นแบบสอบถามมาตราส่วนประมาณค่า  5  ระดับ  สถิติที่ใช้ในการวิเคราะห์ข้อมูลประกอบด้วย  ความถี่  ร้อยละ  ค่าเฉลี่ย  ค่าเบี่ยงเบนมาตรฐาน  การทดสอบค่าที และการทดสอบความแปรปรวนทางเดียว
	ผลการวิจัยพบว่า
 	1.  ความพร้อมขององค์กรปกครองส่วนท้องถิ่นในการจัดการศึกษาขั้นพื้นฐาน  จังหวัดชัยภูมิ  ในภาพรวมอยู่ในระดับมาก  เมื่อพิจารณาเป็นรายด้าน พบว่าด้านที่มีค่าเฉลี่ยสูงสุดคือ  ด้านความเห็นของประชาชนต่อความพร้อมในการจัดการศึกษา  รองลงมาได้แก่  ด้านการจัดสรรรายได้เพื่อการศึกษา  ด้านระดับการศึกษาที่สอดคล้องกับความต้องการของชุมชน  ด้านวิธีการบริหารและจัดการศึกษา  ด้านประสบการณ์หรือการมีส่วนร่วมในการจัดการศึกษา  และด้านแผนการเตรียมความพร้อมในการจัดการศึกษา               
	2.  เปรียบเทียบความพร้อมขององค์กรปกครองส่วนท้องถิ่นในการจัดการศึกษาขั้นพื้นฐาน จังหวัดชัยภูมิจำแนกตามตำแหน่ง  และขนาดองค์ปกครองส่วนท้องถิ่นโดยรวมและรายด้านแตกต่างกันอย่างมีนัยสำคัญทางสถิติ มีระดับ .05
