 การวิจัยครั้งนี้มุ่งศึกษาการมีส่วนร่วมในการบริหารสถานศึกษาของคณะกรรมการสถานศึกษาขั้นพื้นฐาน  สังกัดสำนักงานเขตพื้นที่การศึกษาฉะเชิงเทรา  เขต 1  ใน  4  ด้านคือ  ด้านวิชาการ  ด้านงบประมาณ  ด้านการบริหารงานบุคคล  และด้านการบริหารทั่วไป
 	 ประชากร  ได้แก่  คณะกรรมการสถานศึกษาขั้นพื้นฐาน  สังกัดสำนักงานเขตพื้นที่การศึกษาฉะเชิงเทรา เขต 1 จำนวน  1,788  คน  จากการสุ่มตัวอย่างได้  383  คน
      	 เครื่องมือที่ใช้ในการวิจัย  เป็นแบบสอบถามมาตราส่วนประมาณค่า สถิติที่ใช้ในการวิเคราะห์ข้อมูล  ได้แก่  ค่าเฉลี่ย  และค่าความเบี่ยงเบนมาตรฐาน
	 ผลการวิจัยพบว่า  การมีส่วนร่วมในการบริหารสถานศึกษาของคณะกรรมการสถานศึกษาขั้นพื้นฐาน สังกัดสำนักงานเขตพื้นที่การศึกษาฉะเชิงเทรา  เขต 1  ในภาพรวมและรายด้านทุกด้านอยู่ในระดับมาก  เมื่อพิจารณาเป็นรายด้านพบว่าการมีส่วนร่วมในการบริหารสถานศึกษาของคณะกรรมการสถานศึกษาขั้นพื้นฐานสังกัดสำนักงานเขตพื้นที่การศึกษาฉะเชิงเทรา  เขต 1  อยู่ในระดับมากทุกด้าน  เรียงตามคะแนนเฉลี่ยจากมากไปหาน้อยคือ  ด้านการบริหารทั่วไป                            ด้านการบริหารงานบุคคล  ด้านงบประมาณ  ด้านวิชาการ
