การวิจัยครั้งนี้มีวัตถุประสงค์เพื่อศึกษาการมีส่วนร่วมและเปรียบเทียบการมีส่วนร่วมของคณะกรรมการสถานศึกษาขั้นพื้นฐานในเขตอำเภอสนามชัยเขตสังกัดสำนักงานเขตพื้นที่การศึกษาฉะเชิงเทรา เขต 2 จำแนกตามขนาดของโรงเรียน
             	กลุ่มตัวอย่างที่ใช้ในการวิจัยได้แก่  คณะกรรมการสถานศึกษาขั้นพื้นฐานในเขตอำเภอ
สนามชัยเขตสังกัดสำนักงานเขตพื้นที่การศึกษาฉะเชิงเทรา เขต 2 คณะกรรมการประกอบด้วย  คณะกรรมการโดยตำแหน่งและคณะกรรมการที่ได้จากการแต่งตั้ง  จำนวน  40  โรงเรียน  รวม  238  คน  เครื่องมือที่ใช้เป็นแบบสอบถามประมาณค่า  5  ระดับ  สถิติที่ใช้ในการวิเคราะห์ข้อมูล  ได้แก่  ค่าร้อยละ  ค่าเฉลี่ย  ค่าเบี่ยงเบนมาตรฐาน  และการทดสอบค่าที (t - test)
	ผลวิจัยสรุปได้ดังนี้
	1.  การมีส่วนร่วมของคณะกรรมการสถานศึกษาขั้นพื้นฐานในเขตอำเภอสนามชัยเขตสังกัดสำนักงานเขตพื้นที่การศึกษาฉะเชิงเทรา เขต 2 โดยรวม  และรายด้านทุกด้าน  อยู่ในระดับปานกลาง  เมื่อพิจารณาเป็นรายด้านเรียงลำดับจากมากไปหาน้อยได้ดังนี้  ด้านบริหารทั่วไป  ด้านวิชาการ  ด้านบริหารงานบุคคล  ด้านงบประมาณ
	2.  เปรียบเทียบการมีส่วนร่วมของคณะกรรมการสถานศึกษาขั้นพื้นฐานในเขตอำเภอสนามชัยเขต  สังกัดสำนักงานเขตพื้นที่การศึกษาฉะเชิงเทรา เขต 2 จำแนกตามขนาดสถานศึกษาพบว่า  คณะกรรมการสถานศึกษาขั้นพื้นฐานโรงเรียนขนาดเล็กและโรงเรียนขนาดใหญ่มีส่วนร่วมในการจัดการศึกษาแตกต่างกันอย่างไม่มีนัยสำคัญทางสถิติ
