การวิจัยครั้งนี้มีวัตถุประสงค์เพื่อศึกษาและเปรียบเทียบพฤติกรรมผู้นำของผู้บริหารสถานศึกษา สังกัดเทศบาลและเมืองพัทยาในจังหวัดชลบุรี 7 ด้าน ได้แก่ ด้านการมีความคิดริเริ่ม ด้านการรู้จักปรับปรุงแก้ไข ด้านการให้การยอมรับนับถือ ด้านการให้ความช่วยเหลือ ด้านการ    โน้มน้าวจิตใจ ด้านการประสานงาน และด้านการเข้าสังคมได้ดี จำแนกตาม ตำแหน่ง เพศและ ประสบการณ์ในการทำงาน กลุ่มตัวอย่าง ได้แก่ ผู้บริหารสถานศึกษา และพนักงานครูในสถานศึกษา สังกัดเทศบาลและเมืองพัทยาในจังหวัดชลบุรี จำนวน 325 คน  เครื่องมือที่ใช้ในการวิจัย  เป็นแบบสอบถามมาตราส่วนประมาณค่า  5  ระดับ  สถิติที่ใช้ในการวิเคราะห์ข้อมูล ประกอบด้วย ความถี่  ร้อยละ  ค่าเฉลี่ย  ค่าเบี่ยงเบนมาตรฐาน   และการทดสอบค่าที
 ผลการวิจัยพบว่า
	1.	พฤติกรรมผู้นำของผู้บริหารสถานศึกษา สังกัดเทศบาลและเมืองพัทยาในจังหวัดชลบุรี โดยรวมและรายด้าน อยู่ในระดับมาก เรียงค่าเฉลี่ยจากมากไปหาน้อย ดังนี้ ด้านการเข้าสังคมได้ดี  ด้านการมีความคิดริเริ่ม ด้านการประสานงาน ด้านการรู้จักปรับปรุงแก้ไข ด้านการโน้มน้าวจิตใจ ด้านการให้การยอมรับนับถือ ด้านการให้ความช่วยเหลือ 
2.  เปรียบเทียบพฤติกรรมผู้นำของผู้บริหารสถานศึกษา สังกัดเทศบาลและเมืองพัทยาในจังหวัดชลบุรี จำแนกตามตำแหน่ง เพศ และประสบการณ์ในการทำงาน โดยรวมและรายด้าน 
ไม่แตกต่างกัน
