ารวิจัยครั้งนี้   มีวัตถุประสงค์เพื่อเพื่อศึกษาความคิดเห็นของครูที่มีต่อปรัชญาเศรษฐกิจพอเพียง   การนำปรัชญาเศรษฐกิจพอเพียงไปประยุกต์ใช้ในการจัดกิจกรรมการเรียนการสอน  ปัจจัยสนับสนุนต่อบทบาทของครูในการประยุกต์ใช้ปรัชญาเศรษฐกิจพอเพียงในโรงเรียนและปัญหา  ความต้องการในการประยุกต์ใช้ปรัชญาเศรษฐกิจพอเพียงในการจัดกิจกรรมการเรียน
การสอน  กลุ่มตัวอย่างเป็นครู  จำนวน  234  คน   การวิจัยในครั้งนี้เป็นการวิจัยเชิงสำรวจ  เครื่องมือที่ใช้ในการวิจัย  คือ  แบบสอบถาม  การวิเคราะห์ข้อมูลใช้ค่าเฉลี่ย  (X)  ค่าส่วนเบี่ยงเบนมาตรฐาน(S.D.) การวิเคราะห์ค่าความแปรปรวนทางเดียว  (One - way  ANOVA) และค่าสหสัมพันธ์ของเพียร์สัน
 ผลการวิจัย  พบว่า   ครูมีความคิดเห็นว่า  ปรัชญาเศรษฐกิจพอเพียงมีความสำคัญในการพัฒนาประเทศ  ด้านการนำปรัชญาเศรษฐกิจพอเพียงไปประยุกต์ใช้  ครูมีการชี้แจงให้ความรู้ความเข้าใจและเห็นคุณค่าในปรัชญาเศรษฐกิจพอเพียง  ส่วนความคิดเห็นของครูที่มีต่อปรัชญาเศรษฐกิจพอเพียง
มีความสัมพันธ์ทางบวกกับการนำปรัชญาเศรษฐกิจพอเพียงไปประยุกต์ใช้ในการจัดกิจกรรมการเรียนการสอน  และการนำปรัชญาเศรษฐกิจพอเพียงไปประยุกต์ใช้ในการเรียนการสอน  มีปัญหาร้อยละ 54.27 และความต้องการที่จะบูรณาการหลักปรัชญาเศรษฐกิจพอเพียงเพื่อให้เกิดประโยชน์แก่ผู้เรียน 
มีความต้องการร้อยละ 94 .87 
ครูได้รับการสนับสนุนจากโรงเรียนและหน่วยงานราชการในการนำปรัชญาเศรษฐกิจพอเพียงไปใช้   การเปรียบเทียบความคิดเห็นของครูที่มีต่อปรัชญาเศรษฐกิจพอเพียง จำแนกตามกลุ่มสาระที่สอนและระดับชั้นที่สอน   แตกต่างกันอย่างไม่มีนัยสำคัญ  ในการเปรียบเทียบการนำปรัชญาเศรษฐกิจพอเพียงไปประยุกต์ใช้ในการจัดกิจกรรมการเรียนการสอน จำแนกตามกลุ่มสาระที่สอน  แตกต่างกันอย่างไม่มีนัยสำคัญ   จำแนกตามระดับชั้นที่สอน  แตกต่างกันอย่างมีนัยสำคัญ    
