การวิจัยครั้งนี้มีวัตถุประสงค์เพื่อศึกษาสภาพการใช้เวลาการปฏิบัติงาน  ปัญหาการใช้เวลาการปฏิบัติงาน และเปรียบเทียบสภาพการใช้เวลาการปฏิบัติงานและปัญหาการใช้เวลา
การปฏิบัติงานของบุคลากรภายในบริษัท ชลิต  อินดัสเตรียล จำกัด    
กลุ่มตัวอย่างที่ใช้ในการวิจัย  คือ บุคลากรภายในบริษัท  ชลิต  อินดัสเตรียล  จำกัด  จำนวน  80  คน  เครื่องมือที่ใช้รวบรวมข้อมูลคือแบบสอบถาม  การวิเคราะห์ข้อมูล  โดยใช้  ความถี่  ค่าร้อยละ  ค่าเฉลี่ย  ค่าเบี่ยงเบนมาตรฐาน  เกณฑ์การเปรียบเทียบค่าเฉลี่ยของกลุ่มตัวอย่าง  2  กลุ่ม  เกณฑ์การวิเคราะห์ความแปรปรวนแบบทางเดียว  และเปรียบเทียบรายคู่โดยวิธีของเชฟเฟ่
ผลการวิจัยพบว่า 
1)   บุคลากรภายในบริษัท  ชลิต  อินดัสเตรียล  จำกัด  มีสภาพการใช้เวลามากที่สุด  คือ  การใช้เวลาในการสร้างมนุษยสัมพันธ์  รองลงมา  คือ  การวางแผนการปฏิบัติงาน  และ
การโทรศัพท์ตามลำดับ  
2)   บุคลากรภายในบริษัท  ชลิต  อินดัสเตรียล  จำกัด  มีปัญหาการใช้เวลามาก
ที่สุด คือ ปัญหาเกิดจากงาน  รองลงมา  คือ ปัญหาเกิดจากตนเองและปัญหาเกิดจากผู้อื่นตามลำดับ        
3)   เปรียบเทียบสภาพการใช้เวลาการปฏิบัติงานและปัญหาการใช้เวลา
การปฏิบัติงานของบุคลากรที่ปฏิบัติงานภายในบริษัท  ชลิต  อินดัสเตรียล  จำกัด  ที่มีสถานภาพ
ต่างกัน  พบว่าในภาพรวมแตกต่างกันอย่างไม่มีนัยสำคัญทางสถิติ  และเมื่อเปรียบเทียบตาม
ประสบการณ์  พบว่า  แตกต่างกันอย่างมีนัยสำคัญทางสถิติที่  .05
