การวิจัยครั้งนี้มีวัตถุประสงค์เพื่อพัฒนาตัวชี้วัดขีดความสามารถหลักของบุคลากร  ในบริษัท กุลธรพรีเมียร์ จำกัด ตามกรอบแนวคิดขีดความสามารถหลักของบริษัท กุลธรพรีเมียร์ จำกัด จำนวน 9 ด้าน คือ 1) ด้านการทำงานเป็นทีมและการให้ความร่วมมือ 2) ด้านความรับผิดชอบ    และยึดมั่นตามสัญญา 3) ด้านสำนึกด้านคุณภาพและบริการ 4) ด้านความสามารถในการสื่อความ      5) ด้านการบริหารการเปลี่ยนแปลง 6) ด้านการแก้ปัญหาและการตัดสินใจ 7) ด้านการวิเคราะห์และการวางแผน 8) ด้านภาวะผู้นำและ 9) ด้านการบริหารบุคลากร การดำเนินการวิจัยมี 2 ขั้นตอน
     ขั้นตอนที่ 1 การออกแบบตัวชี้วัดขีดความสามารถหลักของบุคลากร 
     ขั้นตอนที่ 2 ประเมินความคิดเห็นของผู้เชี่ยวชาญและยืนยันว่าตัวชี้วัดขีดความสามารถหลักที่ออกแบบเป็นสมาชิกของแต่ละองค์ประกอบของตัวชี้วัด กลุ่มตัวอย่าง คือ ผู้เชี่ยวชาญที่มีส่วนเกี่ยวข้องและดำเนินการด้านการพัฒนาตัวชี้วัดขีดความสามารถหลักของบุคลากรในบริษัท             กุลธรพรีเมียร์ จำกัด จำนวน 23 คน เก็บรวบรวมข้อมูลด้วยการประยุกต์ใช้เทคนิคเดลฟายจำนวน 2 รอบ เครื่องมือที่ใช้ในการเก็บรวบรวมข้อมูลเป็นแบบสอบถามวิเคราะห์ข้อมูลโดยใช้สถิติ มัธยฐาน ค่าพิสัยระหว่างควอไทล์ 
ผลการวิจัยพบว่า 
ตัวชี้วัดขีดความสามารถหลักของบุคลากรในบริษัท กุลธรพรีเมียร์ จำกัด จำนวน 71 ตัวชี้วัดประกอบด้วยด้านการทำงานเป็นทีมและการให้ความร่วมมือ 10 ตัวชี้วัด ด้านความรับผิด                ชอบและยึดมั่นตามสัญญา 10 ตัวชี้วัด ด้านสำนึกด้านคุณภาพและบริการ 7 ตัวชี้วัด ด้านความสามารถในการสื่อความ 9 ตัวชี้วัด ด้านการบริหารการเปลี่ยนแปลง 7 ตัวชี้วัด ด้านการแก้ปัญหาและการตัดสินใจ 5 ตัวชี้วัด ด้านการวิเคราะห์และการวางแผน 5 ตัวชี้วัด ด้านภาวะผู้นำ 10 ตัวชี้วัดและด้านการบริหารบุคลากร 8 ตัวชี้วัด  
