 การวิจัยครั้งนี้มีวัตถุประสงค์  เพื่อศึกษาระดับการมีส่วนร่วมและความต้องการมีส่วนร่วมของคณะกรรมการสถานศึกษาต่อการบริหารวิชาการ  บริหารงบประมาณ  บริหารงานบุคคล  และบริหารทั่วไปในสถานศึกษาขั้นพื้นฐานของจังหวัดฉะเชิงเทรา  โดยสร้างเครื่องมือเป็นแบบสอบถามชนิดมาตราส่วนประมาณค่า  (Rating Scale)  และแบบสอบถามปลายเปิด  กลุ่มตัวอย่างเป็น
คณะกรรมการสถานศึกษา  จำนวน 217 คน  จากสถานศึกษาขั้นพื้นฐานที่สังกัดกรมสามัญศึกษาเดิมในจังหวัดฉะเชิงเทรา  จำนวน 31  แห่ง
               ผลการวิจัยพบว่า
               1.  ระดับการมีส่วนร่วมของคณะกรรมการสถานศึกษาต่อการบริหารงานในสถานศึกษา  ในภาพรวมอยู่ในระดับปานกลาง  โดยการบริหารวิชาการมีอันดับการมีส่วนร่วมมากที่สุด  และการบริหารงานบุคคลมีอันดับการมีส่วนร่วมน้อยที่สุด
               2.  ความต้องการมีส่วนร่วมของคณะกรรมการสถานศึกษาต่อการบริหารงานในสถานศึกษาในภาพรวมอยู่ในระดับมาก โดยการบริหารวิชาการมีความต้องการมีส่วนร่วมด้านการบริหารวิชาการในอันดับมากที่สุด  และการบริหารงานบุคคลมีความต้องการมีส่วนร่วมในอันดับน้อยที่สุด
               3.  ข้อเสนอแนะที่ได้จากการวิจัย   โดยสรุปคือคณะกรรมการสถานศึกษาต้องการมี
ส่วนร่วมในการบริหารเต็มรูปแบบ  ทั้งด้านการบริหารวิชาการ  บริหารงบประมาณ  บริหารงานบุคคล  และบริหารทั่วไป
