การวิจัยครั้งนี้มีวัตถุประสงค์เพื่อประเมินโครงการนิเทศภายในโรงเรียนด้วยรูปแบบการประเมินแบบ CIPP ในสหวิทยาเขตวิทยาสถาพร สำนักงานเขตพื้นที่การศึกษาฉะเชิงเทรา เขต 1 และเปรียบเทียบผลการประเมินจำแนกตามตำแหน่ง  อัตรากำลัง  บทบาท  และประสบการณ์การนิเทศ  กลุ่มตัวอย่างได้แก่  ผู้บริหารและครูผู้สอน  จำนวน  107  คน  ที่ได้จากการสุ่มตัวอย่าง  เครื่องมือที่ใช้ในการวิจัยเป็นแบบประเมินแบบมาตราส่วนประมาณค่า  5  ระดับ  สถิติที่ใช้ในการวิเคราะห์ข้อมูล  ได้แก่  ร้อยละ  ค่าเฉลี่ย  ส่วนเบี่ยงเบนมาตรฐาน  การทดสอบแบบที  และการวิเคราะห์ความแปรปรวน
	ผลการวิจัยสรุปได้ดังนี้
	ผลการประเมินผลด้านสภาพแวดล้อม  โดยโครงสร้างของการนิเทศมีค่าเฉลี่ยสูงสุด  ในการประเมินด้านสภาพแวดล้อม  คุณลักษณะของบุคลากรมีค่าเฉลี่ยสูงสุดในการประเมินด้านปัจจัยเบื้องต้น  การบริหารกระบวนการนิเทศภายใน  มีค่าเฉลี่ยสูงสุดในการประเมินด้านผลผลิต
	ผลการเปรียบเทียบความแตกต่างของผลการประเมินด้านปัจจัยเบื้องต้นและด้านกระบวนการจำแนกตามบทบาทการนิเทศพบว่ามีความแตกต่างอย่างมีนัยสำคัญทางสถิติที่ระดับ .05  และพบความแตกต่างอย่างมีนัยสำคัญทางสถิติที่ระดับ .05  เมื่อเปรียบเทียบด้านสภาพแวดล้อมจำแนกตามประสบการณ์ทำงาน
