การวิจัยครั้งนี้มีวัตถุประสงค์  เพื่อศึกษาการมีส่วนร่วมของครูในการบริหารสถานศึกษา    สังกัดสำนักงานเขตพื้นที่การศึกษาชลบุรีเขต 1 จำนวน  4  ด้าน  และเปรียบเทียบการมีส่วนร่วมของครู จำแนกตามขนาดโรงเรียน  กลุ่มตัวอย่างที่ใช้ในการศึกษา  ได้แก่  ครูในสถานศึกษาขั้นพื้นฐาน  สังกัดสำนักงานเขตพื้นการศึกษาชลบุรีเขต 1  จำนวน  282  คน  เครื่องมือที่ใช้ในการเก็บรวบรวมข้อมูลเป็นแบบสอบถามการมีส่วนร่วมของครู  เป็นแบบสอบถามมาตราส่วนประมาณค่า  5  ระดับ  สถิติที่ใช้ในการวิเคราะห์ข้อมูลได้แก่  ค่าร้อยละ  คะแนนเฉลี่ย  ความเบี่ยงเบนมาตรฐาน  การทดสอบความแปรปรวนแบบทางเดียว  ผลการวิจัยสรุปได้ดังนี้
	1.  การมีส่วนร่วมของครูในการบริหารสถานศึกษา  สังกัดสำนักงานเขตพื้นที่การศึกษาชลบุรีเขต 1  โดยรวม  อยู่ในระดับมาก  เมื่อพิจารณาเป็นรายด้าน  พบว่า  ทุกด้านอยู่ในระดับมาก  ด้านที่มีค่าเฉลี่ยสูงสุด  คือ  ด้านการบริหารวิชาการ  ด้านการบริหารทั่วไป  ด้านการบริหารงานบุคคล  และด้านการบริหารงบประมาณ 
	2.  เปรียบเทียบการมีส่วนร่วมของครูในการบริหารสถานศึกษา  สังกัดสำนักงานเขตพื้นที่การศึกษาชลบุรีเขต 1  จำแนกตามขนาดโรงเรียน  โดยรวมแตกต่างกันอย่างไม่มีนัยสำคัญทางสถิติ  ยกเว้นด้านการบริหารงบประมาณ  แตกต่างกันอย่างมีนัยสำคัญทางสถิติที่ระดับ .05
