	การวิจัยครั้งนี้มีวัตถุประสงค์เพื่อศึกษา  และเปรียบเทียบปัญหาการดำเนินงานการประกันคุณภาพภายในของสถานศึกษาขั้นพื้นฐาน  สังกัดสำนักงานเขตพื้นที่การศึกษาชลบุรี เขต 2  โดยจำแนกตามตำแหน่ง  และขนาดสถานศึกษา
	กลุ่มตัวอย่าง  ได้แก่  ผู้บริหาร  จำนวน  118  คน  และครูผู้สอน  จำนวน  287  คน  ได้มาโดยการสุ่มแบบแบ่งชั้น  เครื่องมือที่ใช้ในการวิจัย  เป็นแบบสอบถาม มาตราส่วนประมาณค่า  5  ระดับ  สถิติที่ใช้ในการวิเคราะห์ข้อมูล  ได้แก่  ค่าร้อยละ  ค่าเฉลี่ย  ค่าเบี่ยงเบนมาตรฐาน  สถิติทดสอบที  (t-test)  และการทดสอบความแปรปรวนทางเดียว  (One Way ANOVA)    
 ผลการวิจัยพบว่า
	1.  ปัญหาการดำเนินงานการประกันคุณภาพภายในของสถานศึกษาขั้นพื้นฐาน  สังกัดสำนักงานเขตพื้นที่การศึกษาชลบุรี เขต 2  อยู่ในระดับน้อย  โดยเรียงลำดับคะแนนเฉลี่ยจากมากไปหาน้อย  ได้แก่  ด้านการผดุงระบบการประกันคุณภาพการศึกษา  ด้านการประเมินคุณภาพการศึกษา  ด้านการพัฒนามาตรฐานการศึกษา  ด้านการจัดทำแผนพัฒนาคุณภาพการศึกษา  ด้านการตรวจสอบและทบทวนคุณภาพการศึกษา  ด้านการจัดระบบบริหารและสารสนเทศ  ด้านการดำเนินงานตามแผนพัฒนาคุณภาพการศึกษา  และด้านการรายงานคุณภาพการศึกษา
	2.  เปรียบเทียบปัญหาการดำเนินงานการประกันคุณภาพภายในของสถานศึกษาขั้นพื้นฐาน  สังกัดสำนักงานเขตพื้นที่การศึกษาชลบุรี เขต 2  ตามความคิดเห็นของครูและผู้บริหาร  แตกต่างกันอย่างไม่มีนัยสำคัญทางสถิติ
	3.  เปรียบเทียบปัญหาการดำเนินงานการประกันคุณภาพภายในของสถานศึกษาขั้นพื้นฐาน  สังกัดสำนักงานเขตพื้นที่การศึกษาชลบุรี เขต 2 จำแนกตามขนาดสถานศึกษา  พบว่า สถานศึกษาที่มีขนาดต่างกัน  มีความคิดเห็นแตกต่างกันอย่างมีนัยสำคัญทางสถิตที่ระดับ .05
