การวิจัยครั้งนี้ มีวัตถุประสงค์เพื่อศึกษาสภาพการบริหารโรงเรียนแกนนำจัด
การเรียนร่วมภายใต้โครงสร้างซีท ( SEAT Framework) ของโรงเรียนสังกัดสำนักงานเขตพื้นที่
การศึกษาชลบุรี ตามความคิดเห็นของผู้บริหารโรงเรียนและครูผู้สอน  จำแนกตาม ตำแหน่ง ประสบการณ์  และขนาดโรงเรียน ในสถานศึกษาขั้นพื้นฐานที่จัดการเรียนร่วมจำนวนทั้งสิ้น 
32 โรงเรียน เป็นผู้บริหารโรงเรียน  และครูผู้สอน รวมทั้งสิ้น 251 คน เครื่องมือที่ใช้ในการวิจัย เป็นแบบสอบถาม ที่ผู้วิจัยสร้างขึ้น  สถิติที่ใช้ในการวิเคราะห์ข้อมูลคือ ค่าความถี่ ค่าร้อยละ ค่าเฉลี่ย 
ค่าความเบี่ยงเบนมาตรฐาน และการทดสอบค่า ที
ผลการวิจัย พบว่า 
1.  สภาพการบริหารโรงเรียนแกนนำจัดการเรียนร่วม ภายใต้โครงสร้างซีท (SEAT Framework)  ของโรงเรียนสังกัดสำนักงานเขตพื้นที่การศึกษา ชลบุรี   โดยภาพรวมและรายด้านอยู่ในระดับปานกลาง เรียงลำดับจากมากไปหาน้อยคือ  ด้านนักเรียน ด้านสภาพแวดล้อม 
ด้านเครื่องมือ  และด้านกิจกรรมการเรียนรู้  
2.  ผลการเปรียบเทียบสภาพการบริหาร โรงเรียนแกนนำจัดการเรียนร่วมภายใต้
โครงสร้างซีท (SEAT Framework) ของโรงเรียนสังกัดสำนักงานเขตพื้นที่การศึกษา ชลบุรี  
ตามความคิดเห็นของผู้บริหารโรงเรียนและครูผู้สอน  จำแนกตามตำแหน่ง ประสบการณ์ และ
ขนาดโรงเรียนพบว่า 
ผู้บริหารสถานศึกษาและครูผู้สอนมีความคิดเห็นต่อสภาพการบริหารโรงเรียนแกนนำจัดการเรียนร่วมภายใต้โครงการซีท (SEAT Framework) ของโรงเรียนสังกัดสำนักงานเขตพื้นที่ การศึกษาชลบุรี แตกต่างกันอย่างมีนัยสำคัญทางสถิติที่ระดับ.05 ผู้บริหารสถานศึกษาโรงเรียน  แกนนำจัดการเรียนร่วม  ที่มีประสบการณ์ต่างกัน  มีความคิดเห็นต่อสภาพการบริหารโรงเรียน  แกนนำจัดการเรียนร่วมภายใต้โครงการซีท  (SEAT Framework)  ของโรงเรียนสังกัดสำนักงาน  เขตพื้นที่การศึกษาชลบุรีแตกต่างกันอย่างไม่มีนัยสำคัญ  ผู้บริหารสถานศึกษาโรงเรียนแกนนำจัดการเรียนร่วม ที่มีขนาดโรงเรียนต่างกัน  มีความคิดเห็นต่อสภาพการบริหารโรงเรียนแกนนำจัดการเรียนร่วมภายใต้โครงสร้างซีท (SEAT Framework)  ของโรงเรียนสังกัดสำนักงานเขตพื้นที่
การศึกษาชลบุรีแตกต่างกันอย่างไม่มีนัยสำคัญ  ครูในโรงเรียนแกนนำจัดการเรียนร่วมที่มี
ประสบการณ์  ต่างกัน  มีความคิดเห็นต่อสภาพการบริหารโรงเรียนแกนนำจัดการเรียนร่วมภายใต้โครงสร้างซีท  (SEAT Framework)  ของโรงเรียนสังกัดสำนักงานเขตพื้นที่การศึกษาชลบุรี  
แตกต่างกันอย่างมีนัยสำคัญ  ครูในโรงเรียนแกนนำจัดการเรียนร่วม ที่มีขนาดโรงเรียนต่างกัน        มีความคิดเห็นต่อสภาพการบริหารโรงเรียนแกนนำจัดการเรียนร่วมภายใต้โครงสร้างซีท  (SEAT Framework)  ของโรงเรียนสังกัดสำนักงานเขตพื้นที่การศึกษาชลบุรี  แตกต่างกันอย่างไม่มี
นัยสำคัญยกเว้นด้าน  T - tool  (เครื่องมือ)  แตกต่างกันอย่างมีนัยสำคัญ
