การวิจัยครั้งนี้มีวัตถุประสงค์เพื่อศึกษาและเปรียบเทียบปัญหาการบริหารงานวินัยนักเรียนในโรงเรียนที่จัดการศึกษาช่วงชั้นที่  3  สังกัดสำนักงานเขตพื้นที่การศึกษาฉะเชิงเทรา  เขต 2  กลุ่มตัวอย่างที่ใช้ในการวิจัย  ได้แก่  ผู้บริหารโรงเรียน  รองผู้อำนวยการโรงเรียน และครู  จำนวน  254  คน  เครื่องมือที่ใช้ในการเก็บรวบรวมข้อมูลเพื่อการวิจัยครั้งนี้ เป็นแบบสอบถาม  แบบมาตราส่วนประมาณค่า  5  ระดับ  จำนวน  60  ข้อ  สถิติที่ใช้ในการวิเคราะห์ข้อมูล  ได้แก่  ค่าร้อยละ  คะแนนเฉลี่ย   ความเบี่ยงเบนมาตรฐาน  การทดสอบค่าที  และการทดสอบความแปรปรวนแบบทางเดียว (One Way ANOVA)  ผลการวิจัยสรุปได้ดังนี้
	1.  ปัญหาการบริหารงานวินัยนักเรียนในโรงเรียนที่จัดการศึกษาช่วงชั้นที่ 3 สำนักงานเขตพื้นที่การศึกษาฉะเชิงเทรา  เขต 2  โดยรวม อยู่ในระดับปานกลาง    
	2.  เปรียบเทียบปัญหาการบริหารงานวินัยนักเรียนในโรงเรียนที่จัดการศึกษาช่วงชั้นที่ 3 สังกัดสำนักงานเขตพื้นที่การศึกษาฉะเชิงเทรา  เขต 2  ตามความคิดเห็นของผู้อำนวยการ  รองผู้อำนวยการ  และครู  จำแนกตามตำแหน่ง  วุฒิการศึกษา  และประสบการณ์ในการทำงาน  แตกต่างกันอย่างไม่มีนัยสำคัญทางสถิติ
