การวิจัยครั้งนี้มีวัตถุประสงค์เพื่อ  1)  ศึกษาความรู้เกี่ยวกับกฎหมายจราจรทางบกของประชาชนและเจ้าหน้าที่ตำรวจ  2)  เปรียบเทียบความคิดเห็นของประชาชนและเจ้าหน้าที่ตำรวจเกี่ยวกับการบังคับใช้กฎหมายจราจรทางบก  3)  ศึกษาปัญหาและอุปสรรคเกี่ยวกับการบังคับใช้กฎหมายจราจรทางบกตามความคิดเห็นของเจ้าหน้าที่ตำรวจ  และ  4)  ศึกษาพฤติกรรมของประชาชนเกี่ยวกับการใช้รถจักรยานยนต์ หรือรถยนต์ หรือรถว่าด้วยการขนส่งทางบกในเขตอำเภอพนมสารคาม จังหวัดฉะเชิงเทรา  กลุ่มตัวอย่างจำนวน  441  คน  เครื่องมือที่ใช้ในการวิจัยเป็นแบบสอบถามจำนวน  2  ชุด  โดยสอบถามประชาชนและเจ้าหน้าที่ตำรวจ สถิติที่ใช้ในการวิเคราะห์ข้อมูลได้แก่ ค่าความถี่  ร้อยละ  ส่วนเบี่ยงเบนมาตรฐาน  และการทดสอบค่าที  
	สรุปผลการวิจัยได้ดังนี้
	1.	 ประชาชนและเจ้าหน้าที่ตำรวจส่วนใหญ่มีความรู้เกี่ยวกับกฎหมายตามพระราชบัญญัติจราจรทางบก พ.ศ. 2522  
	2.  ผลการเปรียบเทียบการบังคับใช้กฎหมายจราจรทางบกของเจ้าหน้าที่ตำรวจระหว่างประชาชนกับเจ้าหน้าที่ตำรวจ  โดยภาพรวมประชาชนและเจ้าหน้าที่ตำรวจมีระดับความคิดเห็นต่อการบังคับใช้กฎหมายจราจรทางบกของเจ้าหน้าที่ตำรวจแตกต่างกันอย่างไม่มีระดับนัยสำคัญทางสถิติที่ .05	
	3.	 เจ้าหน้าที่ตำรวจคิดว่าเป็นปัญหาและอุปสรรคต่อการบังคับใช้กฎหมายจราจรทางบกของเจ้าหน้าที่ตำรวจมากที่สุด  ได้แก่  ขาดแคลนงบประมาณ  ขาดแคลนวัสดุอุปกรณ์และเครื่องมือเครื่องใช้ และการแทรกแซงจากผู้มีอำนาจ 
	4.  พฤติกรรมที่ประชาชนที่กระทำทุกครั้งในขณะขับขี่  ได้แก่  1)  ขณะขับรถปฏิบัติตามสัญญาณจราจรหรือสัญญาณไฟ  2)  รู้หลักในการขับขี่รถอย่างถูกต้อง  และ  3)  สนใจสิ่งรอบข้างและการจราจรบนท้องถนนขณะขับรถ  ส่วนพฤติกรรมที่ไม่เคยทำเลยในขณะขับขี่  ได้แก่  1)  เคยหลับในหรือหมดสติขณะขับรถ และ  2)  ชอบดื่มสุราหรือเครื่องดื่มที่มีแอลกอฮอล์ในขณะขับรถ 
