การวิจัยครั้งนี้มีวัตถุประสงค์เพื่อศึกษาภารกิจการบริหารทั่วไปของเขตพื้นที่การศึกษา  และเสนอแนวทางการพัฒนาระบบงานบริหารทั่วไปของเขตพื้นที่การศึกษาจังหวัดฉะเชิงเทราเป็นการวิจัย 
เชิงพรรณา  โดยดำเนินการวิจัยเป็น 2 ส่วน   ส่วนที่ 1  เป็นการวิเคราะห์เนื้อหาเพื่อให้ทราบภารกิจงานบริหารทั่วไปของเขตพื้นที่การศึกษา  โดยสอบถามจากผู้เชี่ยวชาญที่เป็นผู้บริหารระดับสูงทางการศึกษาสังกัดกระทรวงศึกษาธิการ  จำนวน 10 คน    ส่วนที่ 2 เป็นการวิเคราะห์ระบบเพื่อเสนอแนวทางการพัฒนาระบบการบริหารทั่วไปของเขตพื้นที่การศึกษาจังหวัดฉะเชิงเทรา     โดยสอบถามจากผู้เชี่ยวชาญ ที่มีประสบการณ์ด้านการปฏิบัติงานบริหารทั่วไปในหน่วยงานทางการศึกษาจังหวัดฉะเชิงเทรา  จำนวน 10 คน
ผลการวิจัยพบว่า
1.	ภารกิจงานบริหารทั่วไปของเขตพื้นที่การศึกษามี 7 ภารกิจ  คือ 1) การเพิ่มประสิทธิภาพ
การบริหารจัดการ  2) การจัดระบบสารสนเทศและการใช้  IT เพื่อการบริหาร   3) การพัฒนานโยบาย 
และการวางแผน    4) การส่งเสริมและการจัดบริการทางการศึกษา    5) การดำเนินงานกิจการพิเศษ     
6) การจัดระบบการประกันคุณภาพทางการศึกษา  และ  7) การนิเทศ  ติดตาม  และประเมินผล
2.   แนวทางการพัฒนาระบบการปฏิบัติงานบริหารทั่วไปของเขตพื้นที่การศึกษาจังหวัดฉะเชิงเทราเป็นไปตามวงจรคุณภาพ PDCA   คือ  1) มีการวางแผน    2) มีการปฏิบัติงานตามแผน       3) มีการตรวจสอบทบทวนการปฏิบัติงาน   และ   4) มีการปรับปรุงแก้ไขหรือกำหนดมาตรฐานการทำงาน
