การวิจัยเรื่อง  การศึกษาการพัฒนาคุณภาพภายในของสถานศึกษาขั้นพื้นฐาน 
จังหวัดฉะเชิงเทรา  มีวัตถุประสงค์ เพื่อศึกษา การพัฒนาคุณภาพภายในของสถานศึกษาขั้นพื้นฐาน  จังหวัดฉะเชิงเทรา  ในปีการศึกษา 2548   โดยการวิเคราะห์ความถี่ของกิจกรรม / โครงการ 
ที่สถานศึกษาขั้นพื้นฐานในจังหวัดฉะเชิงเทราดำเนินการและได้รายงานไว้ในเอกสารรายงาน
การพัฒนาคุณภาพการศึกษาเมื่อสิ้นปีการศึกษา 2547  แยกตามมาตรฐานการประเมินภายนอก ของสำนักงานรับรองมาตรฐานและประเมินคุณภาพการศึกษา (สมศ.) จำนวน 14 มาตรฐาน แล้วนำไป ประเมินความเหมาะสมของกิจกรรม / โครงการดังกล่าว
 	กลุ่มตัวอย่างที่ใช้สำหรับการประเมินความเหมาะสมของกิจกรรม / โครงการ ได้แก่ 
ผู้บริหารสถานศึกษา หรือหัวหน้ากลุ่มสาระการเรียนรู้  จำนวน 185 คน เครื่องมือที่ใช้ เป็นแบบ
เก็บรวบรวมข้อมูล และ แบบสอบถามแบบมาตราส่วนประมาณค่า  5 ระดับที่ผู้วิจัยสร้างขึ้นเอง  
มีค่าความเชื่อมั่นเท่ากับ 0.82
  	ผลการศึกษา พบว่า  กิจกรรม / โครงการ  การดำเนินงานพัฒนาคุณภาพการศึกษา ของสถานศึกษาขั้นพื้นฐานในจังหวัดฉะเชิงเทราในภาพรวมและรายด้านที่มีความเหมาะสม
ในระดับมากและควรนำไปใช้พัฒนามาตรฐานคุณภาพภายใน คือ  1)  มาตรฐานด้านผู้เรียน  
มี  64  กิจกรรม/โครงการและที่มีความเหมาะสมมาก  เช่น ?ผู้เรียนเข้าร่วมกิจกรรมประเพณี
วันสำคัญทางศาสนา  วันพ่อแห่งชาติ  วันแม่แห่งชาติ  วันไหว้ครู  วันเด็กแห่งชาติ  ที่โรงเรียน
หรือชุมชนจัดขึ้น?  เป็นต้น  2)  มาตรฐานด้านผู้บริหารมี  50 กิจกรรม/โครงการ และที่มี
ความเหมาะสมมาก  เช่น ?โรงเรียนมีการจัดทำปฏิทินปฏิบัติงานประจำปี และมีการกำหนด
วิสัยทัศน์พร้อมประกาศไว้อย่างชัดเจนมีการกำหนดเป้าหมายในการพัฒนาโรงเรียนไว้อย่างชัดเจน?  เป็นต้น  และ 3)  มาตรฐานด้านผู้สอนมี 20 กิจกรรม/โครงการและที่มีความเหมาะสมมาก  เช่น 
?ครูจัดการเรียนการสอนโดยมีการศึกษาเป้าหมายของหลักสูตรในแต่ละสาระการเรียนรู้  ครูมีแผนการจัดการเรียนรู้ที่มีกิจกรรมที่หลากหลายโดยเน้นผู้เรียนมีส่วนร่วมและลงมือปฏิบัติจริง?   เป็นต้น
