การศึกษาครั้งนี้  มีวัตถุประสงค์  เพื่อศึกษาปัญหาทักษะในการปฏิบัติงานและความต้องการในการฝึกอบรม  ของพนักงาน  บริษัทไทยคิคูวา  อินดัสทรีส์  จำกัด  ประชากรที่ใช้ในการศึกษาครั้งนี้  คือผู้ที่ปฏิบัติงานอยู่ใน  บริษัท  ไทยคิคูวา  อินดัสทรีส์  จำกัด  รวมทั้งสิ้น  502  คน เครื่องมือที่ใช้ในการเก็บข้อมูลเป็นแบบสอบถาม  สถิติที่ใช้ในการวิเคราะห์ข้อมูลได้แก่  ค่าเฉลี่ยและค่าความเบี่ยงเบนมาตรฐาน
                    ผลการศึกษาวิจัยในครั้งนี้พบว่า  
                       ปัญหาทักษะในการปฏิบัติงานด้านความคิด  ด้านมนุษยสัมพันธ์และด้านเทคนิควิธี  โดยรวมอยู่ในระดับปานกลาง  ด้านความคิดซึ่งพนักงานส่วนใหญ่มีปัญหาทักษะเกี่ยวกับความปลอดภัยในการทำงานมาก  ด้านมนุษยสัมพันธ์พนักงานส่วนใหญ่มีปัญหาทักษะเกี่ยวกับการให้คำปรึกษาและการแนะนำการปฏิบัติงานให้กับเพื่อนร่วมงาน  และด้านเทคนิควิธีพนักงานส่วนใหญ่มีปัญหาทักษะเกี่ยวกับการใช้อุปกรณ์ในการปฏิบัติงาน มากเป็นอันดับแรก
                       ความต้องการในการฝึกอบรมด้านความคิด  ด้านมนุษยสัมพันธ์และด้านเทคนิควิธีโดยรวมอยู่ในระดับมาก  ด้านความคิดพนักงานส่วนใหญ่มีความต้องการในการฝึกอบรม  การจัดการด้านความปลอดภัย  ด้านมนุษยสัมพันธ์พนักงานส่วนใหญ่มีความต้องการในการฝึกอบรม  ด้านเทคนิคการทำงานเป็นทีม  และด้านเทคนิควิธีพนักงานส่วนใหญ่มีความต้องการในการฝึกอบรม  ด้านเทคนิคการควบคุมตรวจสอบคุณภาพของงานโดยรวมอยู่ในระดับมาก

