การวิจัยครั้งนี้มีวัตถุประสงค์เพื่อศึกษาและเปรียบเทียบการบริหารงบประมาณของโรงเรียนที่เป็นนิติบุคคล  สังกัดสำนักงานเขตพื้นที่การศึกษาฉะเชิงเทรา  เขต  2  จำนวน  7  ด้าน  จำแนกตามตำแหน่ง และขนาดโรงเรียน  กลุ่มตัวอย่างที่ใช้การวิจัยประกอบด้วย  ผู้บริหารสถานศึกษาจำนวน  172  คน  และครูการเงินจำนวน  172  คน  เครื่องมือที่ใช้ในการเก็บรวบรวมข้อมูลเป็นแบบสอบถามชนิดมาตราส่วนประมาณค่า  5  ระดับ  สถิติที่ใช้ในการวิเคราะห์ข้อมูล  ได้แก่  ค่าร้อยละ  คะแนนเฉลี่ย  ความเบี่ยงเบนมาตรฐาน  การทดสอบค่าที  (t-test)  และการวิเคราะห์ความแปรปรวนทางเดียว  (One-Way ANOVA) 
	ผลการวิจัยพบว่า
	1.  การบริหารงบประมาณของโรงเรียนที่เป็นนิติบุคคล  สังกัดสำนักงานเขตพื้นที่การศึกษาฉะเชิงเทรา  เขต  2  โดยรวมอยู่ในระดับมาก  และเมื่อพิจารณาเป็นรายด้าน  พบว่า  การบริหารงบประมาณอยู่ในระดับมาก  
	2.  การเปรียบเทียบการบริหารงบประมาณของโรงเรียนที่เป็นนิติบุคคล  สังกัดสำนักงานเขตพื้นที่การศึกษาฉะเชิงเทรา  เขต  2  จำแนกตามตำแหน่ง  พบว่า  การบริหารงบประมาณโดยรวมแตกต่างกันอย่างมีนัยสำคัญทางสถิติที่ระดับ  .05  และเมื่อพิจารณาเป็นรายด้าน  พบว่า การบริหารงบประมาณด้านการจัดทำและเสนอของบประมาณ  ด้านการจัดสรรงบประมาณ  ด้านการตรวจสอบ  ติดตาม  ประเมินผลและรายงานผลการใช้เงินและผลการดำเนินงาน  และด้านการระดมทรัพยากรและการลงทุนเพื่อการศึกษา  แตกต่างกันอย่างมีนัยสำคัญทางสถิติที่ระดับ .05  ส่วนด้านการเงิน  ด้านบัญชี  และด้านพัสดุและสินทรัพย์  พบว่า  ไม่แตกต่างกัน
   		3.  การเปรียบเทียบการบริหารงบประมาณของโรงเรียนที่เป็นนิติบุคคล  สังกัดสำนักงานเขตพื้นที่การศึกษาฉะเชิงเทรา  เขต  2  จำแนกตามขนาดโรงเรียน  พบว่า  การบริหารงบประมาณ