การวิจัยครั้งนี้ มีวัตถุประสงค์เพื่อศึกษาความต้องการของผู้บริโภคต่อผลิตภัณฑ์ขนมขาไก่ของบริษัทขาไก่  จำกัด  พัฒนาสูตรของผลิตภัณฑ์ขนมขาไก่รสงาดำให้สอดคล้องกับความต้องการของผู้บริโภคและเพื่อประเมินความพึงพอใจของผู้บริโภคต่อผลิตภัณฑ์ขนมขาไก่รสงาดำที่พัฒนาขึ้นประชากรที่ใช้ในการศึกษามี 2 กลุ่มกลุ่มที่ 1 ได้แก่ ผู้บริโภคที่มาซื้อผลิตภัณฑ์ขนมขาไก่รสเนยที่บริษัท  จำนวน  1,000  คน  ซึ่งการกำหนดขนาดประชากร ใช้วิธีการคำนวณโดยเทียบเคียงจำนวนประชากรจากผู้บริโภคที่มาซื้อขนมขาไก่ เฉลี่ย (&#175;X) ตั้งแต่เดือนมกราคม ถึงเดือนมิถุนายน พ.ศ. 2552  กลุ่มตัวอย่างได้จากการใช้วิธีสุ่มตัวอย่างจากประชากร จำนวน 1,000  คน  ได้กลุ่มตัวอย่างจำนวน 400  คน  โดยใช้วิธีการสุ่มแบบโควตา  ประชากรกลุ่มที่  2  ได้แก่ คณะผู้บริหารจำนวน  9  คน  เครื่องมือที่ใช้ในการวิจัยเป็นแบบสอบถามความพึงพอใจของผู้บริโภคและการจัดประชุมกลุ่มย่อยคณะผู้บริหารการประเมินผลความพึงพอใจผู้บริโภคต่อขนมขาไก่รสงาดำใช้สถิติคือ  ค่าร้อยละ  ค่าเฉลี่ย  และส่วนเบี่ยงเบนมาตรฐาน  
		ผลการวิจัย  พบว่า  จากการทดลองพัฒนาสูตรผลิตภัณฑ์ขนมขาไก่รสงาดำ  จำนวน  3  สูตร เพื่อให้ผู้บริโภคประเมินความพึงพอใจ  พบว่าผู้บริโภคมีความพึงพอใจ  สูตรที่  1  มากที่สุดโดยเสริมงาดำในสูตรที่  1  จำนวน  200  กรัม  คิดเป็นร้อยละ  10.00  ของน้ำหนักแป้งสาลี  ซึ่งผลการวิเคราะห์คุณค่าทางโภชนาการ  พบว่ามีไฟเบอร์เพิ่มมากขึ้นถึงร้อยละ  95.00
