การวิจัยครั้งนี้มีวัตถุประสงค์เพื่อศึกษาระดับปัจจัยการบริหาร  ระดับความพึงพอใจในการปฏิบัติงานของบุคลากร และศึกษาปัจจัยการบริหารที่ส่งผลต่อความพึงพอใจในการปฏิบัติงานของบุคลากรสถาบันการพลศึกษา สังกัด เขตภาคกลาง กระทรวงการท่องเที่ยวและกีฬา กลุ่มตัวอย่างที่ใช้ในการวิจัยคือ ข้าราชการครูและบุคลากรทางการศึกษา สถาบันการพลศึกษา สังกัดเขตภาคกลาง กระทรวงการท่องเที่ยวและกีฬา จำนวน 169 คน เครื่องมือที่ใช้ในการวิจัยเป็นแบบสอบถามมาตราส่วนประมาณค่า 5 ระดับ สถิติที่ใช้ในการวิเคราะห์ข้อมูล ได้แก่ ค่าเฉลี่ย ( ) ค่าเบี่ยงเบนมาตรฐาน (S.D.) และค่าสัมประสิทธิ์สหสัมพันธ์แบบถดถอยพหุคูณ (Stepwise Multiple Regression Analysis) 
	ผลการวิจัยพบว่า
	1.  ปัจจัยการบริหารของสถาบันการพลศึกษา สังกัดเขตภาคกลาง กระทรวงการท่องเที่ยวและกีฬา โดยภาพรวมอยู่ในระดับมาก เมื่อพิจารณาเป็นรายด้าน พบว่า ปัจจัยลักษณะขององค์การ ปัจจัยลักษณะของสภาพแวดล้อม  ปัจจัยลักษณะของนโยบายการบริหารและการปฏิบัติ  อยู่ในระดับมาก ตามลำดับ ส่วนปัจจัยลักษณะของบุคคลในองค์การ อยู่ในระดับปานกลาง 
	2.  ความพึงพอใจในการปฏิบัติงานของบุคลากรสถาบันการพลศึกษา สังกัดเขตภาคกลาง กระทรวงการท่องเที่ยวและกีฬา โดยภาพรวม อยู่ในระดับมาก  เมื่อพิจารณาเป็นรายด้าน พบว่า ด้านความสำเร็จของงาน  ด้านลักษณะงานที่ปฏิบัติ  ด้านความรับผิดชอบ  ด้านการได้รับการยอมรับนับถือและด้านความก้าวหน้า อยู่ในระดับมาก ตามลำดับ  
	3.  ปัจจัยการบริหารที่ส่งผลต่อความพึงพอใจในการปฏิบัติงานของบุคลากรสถาบัน
การพลศึกษา สังกัดเขตภาคกลาง กระทรวงการท่องเที่ยวและกีฬา สามารถพยากรณ์โดยภาพรวมได้ร้อยละ 74.60  พบว่าปัจจัยลักษณะของนโยบายการบริหารและการปฏิบัติ  และปัจจัยลักษณะขององค์การ ส่งผลต่อความพึงพอใจในการปฏิบัติงานของบุคลากรสถาบันการพลศึกษา สามารถเขียนเป็นสมการพยากรณ์ในรูปของคะแนนมาตรฐานได้ดังนี้
Zytot  = .471Z x4 + .230Z x1