การวิจัยครั้งนี้มีวัตถุประสงค์  เพื่อศึกษาปัจจัยจูงใจ  ระดับการปฏิบัติงาน และปัจจัยจูงใจที่ส่งผลต่อการปฏิบัติงานวิชาการของครูในโรงเรียนพระปริยัติธรรม แผนกสามัญศึกษา กลุ่มที่ 12     
	ประชากรที่ใช้ในการวิจัยครั้งนี้คือ  ครูเจ้าหน้าที่โรงเรียนพระปริยัติธรรม  แผนกสามัญศึกษา  กลุ่มที่ 12 มีจำนวน  12 โรงเรียน  ประชากรทั้งหมด  117 รูป/คน   เครื่องมือที่ใช้ในการรวบรวมข้อมูล คือ แบบสอบถาม สถิติที่ใช้ในการวิเคราะห์ข้อมูล   ค่าเฉลี่ย ร้อยละ ค่าเบี่ยงเบนมาตรฐาน การหาค่าสัมประสิทธิ์สหสัมพันธ์และการวิเคราะห์ถดถอยพหุแบบขั้นตอน
	ผลการวิจัยครั้งนี้  พบว่า  
1. ปัจจัยจูงใจในการปฏิบัติงานวิชาการของครูในโรงเรียนพระปริยัติธรรม  แผนกสามัญศึกษา กลุ่มที่ 12  โดยรวมอยู่ในระดับปานกลาง
2. ระดับการปฏิบัติงานวิชาการของครูในโรงเรียนพระปริยัติธรรม  แผนกสามัญศึกษา  กลุ่มที่  12  โดยรวมอยู่ในระดับปานกลาง 
3. ความสัมพันธ์ระหว่างปัจจัยจูงใจกับการปฏิบัติงานวิชาการของครูในโรงเรียนพระปริยัติธรรม   แผนกสามัญศึกษา กลุ่มที่ 12 โดยภาพรวมมีความสัมพันธ์กันอยู่ในระดับสูง  เมื่อพิจารณารายด้าน  พบว่าปัจจัยที่มีความสัมพันธ์กันในระดับสูงทุกด้าน   
	ผลการวิเคราะห์ปัจจัยจูงใจที่ส่งผลต่อการปฏิบัติงานวิชาการของครูในโรงเรียนพระปริยัติธรรม  แผนกสามัญศึกษา กลุ่มที่ 12 มีอยู่ 3 ด้าน ได้แก่   1)  ด้านสภาพการทำงาน   2)  ด้านปกครองบังคับบัญชา    3)   ด้านค่าตอบแทนและผลประโยชน์เกื้อกูล  และสมการพยากรณ์ในรูปคะแนนถดถอย  ดังนี้  Y  = .344 + .454(X10) + .279 (X7)+ 176(X9)
