 การศึกษาค้นคว้าครั้งนี้มีวัตถุประสงค์เพื่อศึกษาความรู้และเจตคติของเจ้าหน้าที่ผู้มีหน้าที่หักภาษี ณ ที่จ่ายต่อการหักและนำส่งภาษีหัก ณ ที่จ่าย ในเขตความรับผิดชอบของสำนักงานสรรพากรพื้นที่ฉะเชิงเทรา  กลุ่มตัวอย่าง คือ ผู้มีหน้าที่หักภาษี ณ ที่จ่าย จำนวน  282 คน  เครื่องมือที่ใช้ในการวิจัยเป็นแบบสอบถาม    ค่าสถิติในการวิเคราะห์ข้อมูลใช้ค่าความถี่ร้อยละ  ค่าเฉลี่ย  ส่วนเบี่ยงเบนมาตรฐาน  การทดสอบค่าที     การวิเคราะห์ความแปรปรวนทางเดียว 
	    ผลการวิจัยพบว่า ผู้มีหน้าที่หักภาษี ณ ที่จ่ายมีความรู้และเจตคติเกี่ยวกับภาษีเงินได้หัก ณ ที่จ่าย อยู่ในระดับปานกลาง ซึ่งเมื่อเปรียบเทียบลักษณะข้อมูลทั่วไปนั้น ผู้มีหน้าที่หักภาษี ณ ที่จ่ายมีความรู้และเจตคติไม่แตกต่างกัน   ส่วนปัญหาและอุปสรรคในการจัดเก็บภาษีหัก ณ ที่จ่าย ได้แก่ ปัญหาเกี่ยวกับหลักเกณฑ์ระเบียบปฏิบัติและอัตราการหักภาษี ณ ที่จ่ายมีมากทำให้เกิดความยุ่งยากซับซ้อน 
