การวิจัยครั้งนี้เป็นการศึกษาความสัมพันธ์ระหว่างรูปแบบการบริหารโดยใช้โรงเรียนเป็นฐานกับการบริหารงานวิชาการโรงเรียนประถมศึกษาในอำเภอบางบ่อ สังกัดสำนักงานเขตพื้นที่การศึกษาประถมศึกษาสมุทรปราการ เขต 2  
	กลุ่มตัวอย่างที่ศึกษา  ได้แก่  ผู้บริหารสถานศึกษาและครูผู้สอนโรงเรียนประถมศึกษาในอำเภอบางบ่อ สังกัดสำนักงานเขตพื้นที่การศึกษาประถมศึกษาสมุทรปราการ เขต 2 จำนวน 188 คน เครื่องมือที่ใช้ในการเก็บรวบรวมข้อมูลครั้งนี้เป็นแบบสอบถาม ลักษณะเป็นมาตราส่วนประมาณค่าชนิด  5 ระดับ (Rating Scale) แบบสอบถามทั้งฉบับมีค่าความเชื่อมั่นของรูปแบบการบริหารโดยใช้โรงเรียนเป็นฐานกับการบริหารงานวิชาการของโรงเรียน เท่ากับ .85 วิเคราะห์ข้อมูลโดยใช้โปรแกรมสำเร็จรูป หาค่าเฉลี่ย ค่าเบี่ยงเบนมาตรฐาน และค่าสัมประสิทธิ์สหสัมพันธ์แบบเพียร์สัน  
	ผลการวิจัยพบว่า 
	1.  รูปแบบการบริหารโดยใช้โรงเรียนเป็นฐานโรงเรียนประถมศึกษาในอำเภอบางบ่อ สังกัดสำนักงานเขตพื้นที่การศึกษาประถมศึกษาสมุทรปราการ เขต 2 โดยรวมและรายด้านอยู่ในระดับมาก
	2.  การบริหารงานวิชาการโรงเรียนประถมศึกษาในอำเภอบางบ่อ สังกัดสำนักงานเขตพื้นที่การศึกษาประถมศึกษาสมุทรปราการ เขต 2 โดยรวมและรายด้านอยู่ในระดับมาก
	3.  รูปแบบการบริหารโดยใช้โรงเรียนเป็นฐานกับการบริหารงานวิชาการโรงเรียนประถมศึกษาในอำเภอบางบ่อ สังกัดสำนักงานเขตพื้นที่การศึกษาประถมศึกษาสมุทรปราการ เขต 2 มีความสัมพันธ์ในทางบวก  อย่างมีนัยสำคัญทางสถิติที่ระดับ .05	
