การวิจัยครั้งนี้  มีวัตถุประสงค์  ดังนี้   1)  ศึกษาระดับความผูกพันที่มีต่อองค์กรของพนักงานการไฟฟ้าส่วนภูมิภาคจังหวัดฉะเชิงเทรา  2)  ศึกษาปัจจัยที่มีผลต่อความผูกพันในองค์กรของพนักงานการไฟฟ้าส่วนภูมิภาคจังหวัดฉะเชิงเทรา   3)  ศึกษาปัจจัยที่มีความสัมพันธ์กับ       ความผูกพันในองค์กรของพนักงานการไฟฟ้าส่วนภูมิภาคจังหวัดฉะเชิงเทรา   
	ประชากรและกลุ่มตัวอย่างเป็นพนักงานการไฟฟ้าส่วนภูมิภาคจังหวัดฉะเชิงเทรา  จำนวน 180  คน  การเลือกกลุ่มตัวอย่างใช้วิธีการสุ่มตัวอย่างแบบชั้นภูมิตามสัดส่วนของหน่วยงานและตำแหน่งงานของพนักงาน   เครื่องมือที่ใช้ในการเก็บรวบรวมข้อมูล  คือ  แบบสอบถาม        สถิติที่ใช้ในการวิเคราะห์    ค่าร้อยละ   ค่าเฉลี่ย   ส่วนเบี่ยงเบนมาตรฐาน   การวิเคราะห์                ความแปรปรวนแบบทางเดียว   และค่าสัมประสิทธิ์สหสัมพันธ์แบบเพียร์สัน    
	ผลการศึกษา  พบว่า 1)  ปัจจัยส่วนบุคล  ด้านระยะเวลาในการปฏิบัติงาน  อัตราเงินเดือน และตำแหน่งงานที่แตกต่างกันมีความผูกพันต่อองค์กรแตกต่างกัน  ส่วนพนักงานที่มีอายุและ    ระดับการศึกษาแตกต่างกันมีความผูกพันต่อองค์กรไม่แตกต่างกัน   3)  ปัจจัยด้านลักษณะงานมีความสัมพันธ์กับความผูกพันต่อองค์กร   4)  ปัจจัยด้านประสบการณ์ในการทำงานมีความสัมพันธ์กับความผูกพันต่อองค์กร         
