การวิจัยครั้งนี้เป็นการศึกษาและเปรียบเทียบสภาพปัญหาและความต้องการของ           ผู้รับบริการที่มีต่อการให้บริการของสำนักงานที่ดินในจังหวัดนนทบุรี ใน 3 ด้าน ได้แก่                  1) ด้านปัจจัยการให้บริการ 2) ด้านกระบวนการให้บริการ และ 3) ด้านความพึงพอใจต่อการให้บริการ กลุ่มตัวอย่างเป็นผู้มาติดต่อรับบริการจากสำนักงานที่ดินในจังหวัดนนทบุรี ระหว่างเดือนมกราคม 2546 จำนวน 367 คน ซึ่งได้จากวิธีการสุ่มอย่างง่าย (Simple Random Sampling) เครื่องมือที่ใช้ในการวิจัยเป็นแบบสอบถามซึ่งผู้วิจัยสร้างขึ้นประกอบด้วย ข้อมูลทั่วไป สภาพปัญหา และความต้องการของผู้รับบริการที่มีต่อการให้บริการของสำนักงานที่ดินในจังหวัดนนทบุรี วิเคราะห์ข้อมูล โดยการหาค่าเฉลี่ย ค่าเบี่ยงเบนมาตรฐาน ทดสอบความแตกต่าง โดยการทดสอบค่าที           (t ? test) และการวิเคราะห์ความแปรปรวน (F ? test )
	ผลการวิจัย
1. ผู้รับบริการจากสำนักงานที่ดินในจังหวัดนนทบุรี         โดยรวมทุกด้านและรายด้านมี
สภาพปัญหาอยู่ในระดับน้อยได้รับการปฏิบัติอยู่ในระดับมาก
2. ผู้รับบริการต้องการรับบริการจากสำนักงานที่ดินในจังหวัดนนทบุรี โดยรวมทุกด้านและรายด้านต้องการรับบริการอยู่ในระดับมาก
3. ผู้รับบริการที่มีอาชีพ พื้นที่อยู่อาศัย และประเภทของการรับบริการต่างกัน มีสภาพปัญหาและความต้องการรับบริการจากสำนักงานที่ดินในจังหวัดนนทบุรีโดยรวมทุกด้านไม่      แตกต่างกัน ยกเว้นผู้รับบริการที่มีประสบการณ์ในการรับบริการต่างกัน มีสภาพปัญหาและความต้องการรับบริการจากสำนักงานที่ดินในจังหวัดนนทบุรี โดยรวมทุกด้านแตกต่างกันอย่างมี         นัยสำคัญทางสถิติที่ระดับ .05

บทนำ (คำนำ) สำนักงานที่ดินในจังหวัดนนทบุรี เป็นหน่วยงานสังกัดกรมที่ดินในส่วนภูมิภาค     ได้ทำการปรับปรุงและพัฒนางานบริการเกี่ยวกับธุรกรรมอสังหาริมทรัพย์ แต่ข้อมูลย้อนกลับจากสื่อมวลชนท้องถิ่น การสัมภาษณ์เชิงลึกกับผู้รับบริการและบันทึกผู้ตรวจราชการเขต 1 กรมที่ดิน ระหว่างปี พ.ศ. 2538 ? 2545 พบว่าการให้บริการของสำนักงานที่ดินในจังหวัดนนทบุรี ยังมีความล่าช้า เช่น มีงานค้างดำเนินการ การไม่ปฏิบัติตามระเบียบและกฎหมายว่าด้วยการให้บริการ   ประชาชน พ.ศ. 2532 เจ้าหน้าที่บางคนขาดความรู้ ความสามารถ ขาดทักษะ ขาดประสบการณ์ และขาดความกระตือรือร้นในงานฝ่ายทะเบียนและงานในฝ่ายรังวัด ประกอบกับผู้วิจัยเป็นผู้เคยปฏิบัติหน้าที่เป็นหัวหน้าฝ่ายทะเบียนสำนักงานที่ดินแห่งหนึ่งในจังหวัดแห่งนี้ มีความสนใจและต้องการทราบถึงสภาพปัญหาและความต้องการของผู้รับบริการ             เพื่อที่จะนำข้อมูลเหล่านี้ไปเสนอหา
แนวทางแก้ไขปรับปรุงการให้บริการของสำนักงานที่ดินในจังหวัดนนทบุรีให้เกิดประสิทธิภาพมากยิ่งขึ้น
