  การวิจัยครั้งนี้  มีวัตถุประสงค์เพื่อเป็นการศึกษาบรรยากาศองค์การของกลุ่มโรงเรียนพานทอง 1  สังกัดสำนักงานเขตพื้นที่การศึกษาชลบุรี เขต 2  8  ด้าน  คือ  อุปสรรค  มิตรสัมพันธ์ ขาดความสามัคคี  ขวัญ  มุ่งผลงาน  ห่างเหิน  กรุณาปรานี  เป็นแบบอย่าง  ตามความคิดเห็นของผู้บริหาร และครู  ของกลุ่มโรงเรียนพานทอง 1  สังกัดสำนักงานเขตพื้นที่การศึกษาชลบุรี เขต 2
	    ประชากรที่ใช้ในการวิจัย  คือ  ผู้บริหาร  และครู  ของกลุ่มโรงเรียนพานทอง 1  สังกัดสำนักงานเขตพื้นที่การศึกษาชลบุรี  เขต 2  ผู้บริหาร  จำนวน  12  คน  ครู  จำนวน 129  คน เครื่องมือที่ใช้ในการวิจัยเป็นแบบสอบถามมาตราส่วนประมาณค่า  สถิติที่ใช้ในงานวิเคราะห์ข้อมูล ได้แก่  ค่าร้อยละ  ค่าเฉลี่ย  และค่าความเบี่ยงเบนมาตรฐาน
	   ผลการวิจัยสรุปได้ว่า  ความคิดเห็นของผู้บริหาร  และครู  ของกลุ่มโรงเรียนพานทอง 1  สังกัดสำนักงานเขตพื้นที่การศึกษาชลบุรี เขต 2  ในภาพรวม  8  ด้าน  อยู่ในระดับ  ปรากฏบ่อยครั้ง  เมื่อพิจารณาแต่ละด้าน พบว่า ปรากฏบ่อยครั้ง 5 ด้าน และปรากฏนานๆ ครั้ง 3 ด้าน ปรากฏบ่อยครั้ง 5 ด้าน คือ กรุณาปรานี ขวัญ  ขาดความสามัคคี  เป็นแบบอย่าง  ห่างเหิน  ปรากฏนานๆ ครั้ง  3  ด้าน  คือ  มุ่งผลงาน  มิตรสัมพันธ์ อุปสรรค
