ในการวิจัยครั้งนี้มีวัตถุประสงค์เพื่อศึกษาความพึงพอใจของผู้ปกครองนักเรียนที่มีต่อการบริหารของโรงเรียนกุญแจคริสเตียนวิทยา  ระดับประถมศึกษา  และเปรียบเทียบความพึงพอใจของผู้ปกครองนักเรียนที่มีต่อการบริหารของโรงเรียนกุญแจคริสเตียนวิทยา  ระดับประถมศึกษา โดยจำแนกตามระดับการศึกษา  และอาชีพของผู้ปกครอง
	กลุ่มตัวอย่างที่ใช้ในการวิจัย  ได้แก่  ผู้ปกครองนักเรียนโรงเรียนกุญแจคริสเตียนวิทยา ระดับชั้นประถมศึกษาปีที่ 1 ถึงชั้นประถมศึกษาปีที่  6 ปีการศึกษา 2549 จำนวน  268  คน   เครื่องมือที่ใช้ความพึงพอใจของผู้ปกครองนักเรียนเป็นแบบสอบถามประมาณค่า  5  ระดับ  สถิติที่ใช้ในการวิเคราะห์ข้อมูล  ได้แก่  ค่าร้อยละ  ค่าเฉลี่ย  ค่าเบี่ยงเบนมาตรฐาน  และการทดสอบค่าที  (t-test)	ผลวิจัยสรุปได้ดังนี้
	1.  ความพึงพอใจของผู้ปกครองนักเรียนที่มีต่อการบริหารของโรงเรียนกุญแจคริสเตียนวิทยา   ระดับประถมศึกษา  โดยรวมและรายด้านทั้ง  4  ด้าน  อยู่ในระดับมากทุกด้าน  โดยมีด้านการบริหารงานบุคคลอยู่ในระดับมากที่สุด  รองลงมาตามลำดับคือ  ด้านการบริหารงานวิชาการ  ด้านการบริหารงานทั่วไป  ส่วนด้านที่มีความพึงพอใจเป็นลำดับสุดท้าย  คือ  ด้านการบริหารงานงบประมาณ
	2.  การเปรียบเทียบความพึงพอใจของผู้ปกครองนักเรียนต่อการบริหารของโรงเรียนกุญแจคริสเตียนวิทยา  ระดับประถมศึกษา  จำแนกตามระดับการศึกษาของผู้ปกครอง  โดยรวมและรายด้านไม่แตกต่างกัน  ยกเว้นด้านการบริหารงานวิชาการที่มีความแตกต่างกันอย่างมีนัยสำคัญทางสถิติที่ระดับ .05
3.  การเปรียบเทียบความพึงพอใจของผู้ปกครองนักเรียนต่อการบริหารของโรงเรียนกุญแจคริสเตียนวิทยา  ระดับประถมศึกษา  จำแนกตามอาชีพของผู้ปกครอง  โดยรวมและรายด้านแตกต่างกันอย่างไม่มีนัยสำคัญทางสถิติ  
