จุดมุ่งหมายของการวิจัยในครั้งนี้  เพื่อสร้างแบบฝึกพัฒนาความสามารถในการอ่านจับใจความ  สำหรับนักเรียนชั้นประถมศึกษาปีที่  4  หาประสิทธิภาพของแบบฝึกตามเกณฑ์มาตรฐาน  80/80  และเพื่อเปรียบเทียบผลสัมฤทธิ์ทางการเรียนก่อนใช้และหลังใช้แบบฝึก
	การวิจัยครั้งนี้เป็นการวิจัยเชิงทดลอง  กลุ่มตัวอย่างเป็นนักเรียนชั้นประถมศึกษาปีที่  4จำนวน  40  คน  โรงเรียนวัดท่าสะอ้าน  ?บูรณะสินอนุสรณ์?  อำเภอบางปะกง จังหวัดฉะเชิงเทรา    ภาคเรียนที่  1  ปีการศึกษา  2549  เครื่องมือที่ใช้ได้แก่แบบฝึกพัฒนาความสามารถในการอ่านจับใจความจำนวน  15  แบบฝึก  และข้อสอบวัดผลสัมฤทธิ์ทางการเรียนที่เป็นแบบทดสอบคู่ขนาน  จำนวน  2  ฉบับ  ใช้ทดสอบก่อนเรียน  (pre-test)  และหลังเรียน  (post-test)  จากนั้นนำข้อมูลที่ได้มาวิเคราะห์หาประสิทธิภาพของแบบฝึกตามเกณฑ์มาตรฐาน  80/80  แล้วเปรียบเทียบผลสัมฤทธิ์ทางการเรียนด้วย  t ? test  แบบdependent  
	ผลการวิจัยพบว่าแบบฝึกพัฒนาความสามารถในการอ่านจับใจความสำหรับนักเรียนชั้นประถมศึกษาปีที่  4  มีประสิทธิภาพ 84.06/  86.25  ซึ่งสูงกว่าเกณฑ์มาตรฐานที่กำหนดไว้  และการเปรียบเทียบผลสัมฤทธิ์ทางการเรียนหลังการใช้แบบฝึกสูงกว่าก่อนใช้แบบฝึกพัฒนาความสามารถในการอ่านจับใจความอย่างมีนัยสำคัญทางสถิติที่ระดับ  .05
