การวิจัยครั้งนี้มีวัตถุประสงค์เพื่อเปรียบเทียบผลสัมฤทธิ์ทางการเรียนและความสนใจ       ในการเรียนวิชาคณิตศาสตร์ เรื่องการบวกของนักเรียนชั้นประถมศึกษาปีที่ 1 ที่ได้รับ                  การจัดกิจกรรมการสอนแบบ  4 MAT  กับการสอนแบบปกติ   กลุ่มตัวอย่างได้แก่นักเรียน           ชั้นประถมศึกษาปีที่ 1 โรงเรียนอนุบาลวัดปิตุลาธิราชรังสฤษฎิ์  อ. เมือง  จ. ฉะเชิงเทรา   ภาคเรียนที่ 1 ปีการศึกษา 2548     รวมทั้งสิ้น  60  คน  เป็นกลุ่มทดลอง  และกลุ่มควบคุม กลุ่มละ 30 คน วิเคราะห์ข้อมูลโดยใช้การทดสอบค่าที และค่าสัมประสิทธิ์สหสัมพันธ์ของเพียร์สัน

	การวิจัยครั้งนี้ปรากฏผลว่า
	ผลสัมฤทธิ์ทางการเรียนและความสนใจในการเรียนวิชาคณิตศาสตร์ เรื่องการบวก ของนักเรียนที่ได้รับการจัดกิจกรรมการสอนแบบ 4 MAT  สูงกว่าการสอนแบบปกติ   อย่างมีนัยสำคัญทางสถิติที่ระดับ .05   ความสนใจในการเรียนวิชาคณิตศาสตร์กับผลสัมฤทธิ์ทางการเรียนวิชาคณิตศาสตร์  มีความสัมพันธ์กัน อย่างมีนัยสำคัญทางสถิติที่ระดับ .05 แสดงว่า ความสนใจ           ในการเรียนกับผลสัมฤทธิ์ทางการเรียนวิชาคณิตศาสตร์  มีความสัมพันธ์กันทางบวก   
