การวิจัยครั้งนี้มีวัตถุประสงค์ เพื่อศึกษาการพัฒนาตนเองของครูแกนนำสถานศึกษา         ขั้นพื้นฐาน  สังกัดกรุงเทพมหานคร  เปรียบเทียบการพัฒนาตนเองของครูแกนนำสถานศึกษา
ขั้นพื้นฐาน  สังกัดกรุงเทพมหานคร  จำนวน 3  ด้าน  คือ  ด้านคุณสมบัติส่วนบุคคล  ด้านศักยภาพ           ในการจัดการเรียนการสอน และด้านการพัฒนาเพื่อนครู  ทั้งนี้ได้จำแนกตามสำนักงานเขต
และประสบการณ์ในการสอน และเสนอแนวทางการพัฒนาตนเองของครูแกนนำสถานศึกษา
ขั้นพื้นฐาน  สังกัดกรุงเทพมหานคร 
            	กลุ่มประชากรที่ใช้ในการวิจัย  คือ  ครูแกนนำสถานศึกษาขั้นพื้นฐาน  สังกัดสำนักงาน         เขตมีนบุรี  13 โรงเรียน  จำนวน  40  คน  สังกัดสำนักงานเขตหนองจอก  37 โรงเรียน  จำนวน 
115  คน รวม  50 โรงเรียน จำนวน 155  คน เครื่องมือที่ใช้ในการวิจัยเป็น แบบสอบถามมาตราส่วน   ประมาณค่า  5  ระดับ  สถิติที่ใช้ในการวิเคราะห์ข้อมูล ได้แก่  ค่าร้อยละ  ค่าเฉลี่ย  (&#61549;)  และ
ค่าเบี่ยงเบนมาตรฐาน (&#61555;)   วิเคราะห์ข้อมูลโดยใช้โปรแกรมคอมพิวเตอร์สำเร็จรูป
 	ผลการวิจัยสรุปได้ดังนี้
	การพัฒนาตนเองของครูแกนนำสถานศึกษาขั้นพื้นฐาน สังกัดกรุงเทพมหานคร ภาพรวม   3  ด้าน อยู่ในระดับมาก เมื่อพิจารณาเป็นรายด้าน  พบว่า  อยู่ในระดับมากทุกด้าน เรียงลำดับดังนี้    ด้านคุณสมบัติส่วนบุคคล  ด้านศักยภาพในการจัดการเรียนการสอน และด้านการพัฒนาเพื่อนครู
	การเปรียบเทียบการพัฒนาตนเองของครูแกนนำสถานศึกษาขั้นพื้นฐาน  สังกัดกรุงเทพ มหานคร  จำแนกตามสำนักเขตในภาพรวม  3  ด้าน  และเป็นรายด้านไม่แตกต่างกัน
