การวิจัยครั้งนี้มีวัตถุประสงค์เพื่อศึกษาและเปรียบเทียบการดำเนินงานโรงเรียนวิถีพุทธในสถานศึกษาขั้นพื้นฐาน จังหวัดฉะเชิงเทรา  จำแนกตามประสบการณ์ การบริหาร  ระดับชั้นเรียน  ขนาดสถานศึกษา  และเขตที่ตั้งของสถานศึกษา  กลุ่มตัวอย่างคือผู้บริหารโรงเรียนวิถีพุทธ ในสถานศึกษาขั้นพื้นฐาน จังหวัดฉะเชิงเทรา  จำนวน  103  คน  จากการสุ่มตัวอย่างจากตารางของ เครจซี่  และมอร์แกน  (Krejcie and Morgan)  เครื่องมือที่ใช้ในการรวบรวมข้อมูลครั้งนี้ เป็นแบบสอบถามมาตราส่วนประมาณค่า  5  ระดับ  จำนวน  62  ข้อ  สถิติที่ใช้ในการวิเคราะห์ข้อมูล คือ ค่าเฉลี่ย  ความเบี่ยงเบนมาตรฐาน  และการวิเคราะห์ความแปรปรวนทางเดียว (ANOVA)
	ผลการวิจัยสรุปได้ดังนี้
	1.  การศึกษาการดำเนินงานโรงเรียนวิถีพุทธในสถานศึกษาขั้นพื้นฐาน  จังหวัดฉะเชิงเทรา   อยู่ในระดับมากทั้งโดยรวมและรายด้าน
	2.  การเปรียบเทียบการดำเนินงานโรงเรียนวิถีพุทธในสถานศึกษาขั้นพื้นฐาน จังหวัดฉะเชิงเทรา  จำแนกตามประสบการณ์ การบริหาร ระดับชั้นเรียน ขนาดสถานศึกษา และเขตที่ตั้งของสถานศึกษา  โดยรวมและรายด้าน ผลการวิจัยพบว่า แตกต่างกันอย่างไม่มีนัยสำคัญทางสถิติ
