การวิจัยครั้งนี้เป็นการศึกษาการบริหารสิ่งแวดล้อมในสถานศึกษาขั้นพื้นฐาน  สังกัดสำนักงานเขตพื้นที่การศึกษาชลบุรีเขต 2 กลุ่มตัวอย่าง ได้แก่ผู้บริหารสถานศึกษาและครูผู้ดำเนินการด้านสิ่งแวดล้อมในสถานศึกษาขนาดเล็ก ขนาดกลาง และขนาดใหญ่ สังกัดสำนักงานเขตพื้นที่การศึกษาชลบุรี  เขต 2  จำนวน 254 คน จาก 127 โรงเรียน   เครื่องมือที่ใช้คือแบบสอบถาม
มาตราส่วนประมาณค่า  5  ระดับ  สถิติที่ใช้  ได้แก่  คะแนนเฉลี่ย  ความเบี่ยงเบนมาตรฐาน และ
การวิเคราะห์ความแปรปรวนทางเดียว 
	ผลการวิจัยพบว่า   การบริหารของผู้บริหารสถานศึกษาขั้นพื้นฐาน  สังกัดสำนักงานเขตพื้นที่การศึกษาชลบุรี  เขต 2  ในภาพรวม  4  ด้าน  อยู่ในระดับมาก  เมื่อพิจารณาเป็นรายด้าน  พบว่า ทุกด้านอยู่ในระดับมาก  เรียงลำดับ  ดังนี้   ด้านการบริหารกิจกรรมส่งเสริมการเรียนรู้   
ด้านการบริหารจัดการ   ด้านการบริหารกิจกรรมชุมชนสัมพันธ์  และด้านการบริหารกิจกรรม
การเรียนการสอน    การเปรียบเทียบการบริหารสิ่งแวดล้อมในสถานศึกษาขั้นพื้นฐานของผู้บริหารสถานศึกษาขั้นพื้นฐาน สังกัดสำนักงานเขตพื้นที่การศึกษาชลบุรี  เขต 2  จำแนกตามขนาดโรงเรียน พบว่า  แตกต่างกันอย่างมีนัยสำคัญทางสถิติที่ระดับ .05
