การวิจัยครั้งนี้เป็นการวิจัยเชิงปฏิบัติการ (Action Research) โดยมีวัตถุประสงค์เพื่อศึกษาบริบท และสภาพปัจจุบันของทุ่งทานตะวันอพาร์ทเม้นท์พัฒนาประสิทธิภาพในการบริหารจัดการทุ่งทานตะวันอพาร์ทเม้นท์ และประเมินผลการพัฒนาประสิทธิภาพในการบริหารจัดการ
ทุ่งทานตะวันอพาร์ทเม้นท์กลุ่มตัวอย่าง แบ่งเป็น 2 กลุ่ม กลุ่มแรกคือ ผู้ประกอบการอพาร์ทเม้นท์ให้เช่าจำนวน10 แห่ง ใช้วิธีเลือกแบบเฉพาะเจาะจง เก็บรวบรวมข้อมูลด้วยวิธีสัมภาษณ์แบบเจาะลึก (In-depth interview) กลุ่มที่ 2 ผู้ใช้บริการทุ่งทานตะวันอพาร์ทเม้นท์ จำนวน 40 คน เครื่องมือที่ใช้เป็นแบบสอบถามร่วมกับการเก็บรวบรวมข้อมูลจากการสัมภาษณ์แบบเจาะลึกจากตัวแทนผู้ใช้บริการจำนวน 10 คน ใช้วิธีสุ่มแบบสะดวก นำข้อมูลเชิงปริมาณและเชิงคุณภาพมาวิเคราะห์รายด้านเพื่อดำเนินการสร้างยุทธศาสตร์พัฒนาการบริหารจัดการร่วมกับเจ้าของกิจการ
ทุ่งทานตะวันอพาร์ทเมนท์โดยใช้กลยุทธ์การตลาด สถิติที่ใช้ในการวิจัยได้แก่ ค่าร้อยละ ค่าเฉลี่ย สถิติทดสอบ t-testชนิด Paired-Sampletest
	ผลการวิจัย พบว่า สภาพปัญหาของทุ่งทานตะวันอพาร์ทเม้นท์เกิดจากการลดกำลังการผลิตในภาคอุตสาหกรรมในพื้นที่ส่งผลกระทบต่อความต้องการใช้บริการอพาร์ทเม้นท์ให้เช่าลดลงประกอบกับการให้บริการทุ่งทานตะวันอพาร์ทเม้นท์ยังไม่มีประสิทธิภาพดีพอเมื่อวิเคราะห์เปรียบเทียบกับคู่แข่งขัน การพัฒนาประสิทธิภาพในการบริหารจัดการทุ่งทานตะวันอพาร์ทเม้นท์ใช้ยุทธศาสตร์การตลาด จำนวน 7 ด้าน คือ ด้านผลิตภัณฑ์ ด้านราคา ด้านช่องทางการให้บริการ  ด้านผู้ให้บริการ ด้านการส่งเสริมการตลาด ด้านการจัดกระบวนการต่างๆ และด้านการจัดการสภาพแวดล้อม หลังเสร็จสิ้นการวิจัยเชิงปฏิบัติการจำนวนผู้ใช้บริการเพิ่มขึ้นจากเดิม 40 ห้อง เป็น 60 ห้อง เพิ่มขึ้นมากกว่าร้อยละ 10 ของจำนวนห้องก่อนการวิจัย และระดับความพึงพอใจของผู้ใช้บริการหลังดำเนินการตามยุทธศาสตร์แตกต่างกันอย่างมีนัยสำคัญทางสถิติที่ระดับ 0.01 
(Sig. <0.01) ยกเว้น ด้านผู้ให้บริการ และด้านช่องทางการให้บริการที่ไม่มีความแตกต่างกันแสดงให้เห็นถึงการนำกลยุทธ์การตลาดมาประยุกต์ใช้เพื่อการพัฒนาประสิทธิภาพในการบริหารจัดการ
อพาร์ทเม้นท์ให้เช่าได้
